text:
पटना। ऊर्जा विभाग क प्रधान सचिव रविकांत ऊर्जा क्षेत्र मे चलि रहल काज क समीक्षा केलथि। एहि बैठक मे बरौनी-कांटी थर्मल पावर मे नव केन्द्र क स्थापना मे आबि रहल अड़चन कए दूर करि काज मे तेजी अनबाक निर्देश देल गेल। संगे राज्य क अन्य हिस्सा मे नव उत्पादन केन्द्र क लगेबा क लेल चलि रहल काज क विस्तार से जानकारी प्राप्त कएल गेल। ऊर्जा सचिव राजधानी क बिजली आपूर्ति कए नियंत्रित करै वाला स्काडा सेंटर क चालू हेबा मे आबि रहल परेशानी क बारे मे विस्तार स जानकारी लेलथि। जाहि ठाम बोर्ड अधिकारीक कहब छल जे पावर ग्रिड तैयार नहि अछि ओहि ठाम पावर ग्रिड क अधिकारीक कहब छल जे स्काडा सेंटर बनि कए तैयार अछि। पावर ग्रिड क अधिकारी मैनपावर उपलब्ध नहि करेबाक संगहि कई तरहक क आरोप लगउलाह। ऊर्जा सचिव बोर्ड अधिकारी कए निरीक्षण करबाक निर्देश देलथि।
ऊर्जा सचिव पिछला 31 मार्च कए बंद एपीडीआरपी योजना क प्रथम फेज क काज क सेहो समीक्षा केलाह। बोर्ड अधिकारी कहला जे स्काडा सेंटर, भूमिगत केबलिंग क काज कए रोकल नहि जा सकैत अछि। पावर ग्रिड क अधिकारी ऊर्जा सचिव कए कहला जे भूमिगत केबलिंग क काज जनवरी माह तक पूरा करि लेल जाएत। समीक्षा बैठक मे बिजली बोर्ड क अध्यक्ष स्वपन मुखर्जी, सचिव आरपी श्रीवास्तव, सदस्य आरके शर्मा, पेसू महाप्रबंधक सीएल प्रकाश, एरिया बोर्ड क महाप्रबंधक एसपी सिंह संगे बोर्ड मुख्यालय आ पेसू क अभियंता शामिल छलाह।


c: text/html

text:
सुधा मिश्र ।
इस्लाम में रमज़ान (Ramzan) के महीना के सबसँ पुण्य यानी पवित्र महीना मानल जाति छै। इस्लामिक कैलेंडर के अनुसार ई नवम् महीनामे होइत छै।रमज़ान के महीनामें अल्लाह के किताब ‘कुरान शरीफ’धर्ती पर आयल रहै। ताहि सँ रमज़ान के महीना में मुसलमान अपन विशेष समय नमाज आउर कुरान पढ़मे में बितबैत अछि।
रमज़ानमें मस्जिदमें ‘तरावीह ‘एक विशेष नमाज़ पढल जाति छै। लेकिन अहि बेर कोरोना वायरस के चलते मस्जिदमें लोक एक सँग नमाज नहीं पढ़ी सकल अछि।कोरोना महामारी सँ बचलेल भीडभाड वंचित छै।समाजिक दुरी जरुरी छै।देशमे बन्दाबन्दी लागू छै।घरमे रही सुरक्षित रही।ताय विषम परिस्थितिके देखि अहिबेर नवाज घरेमे पढल जारहल अछि।इस्लाम धर्म के मान्यता छै कि रमज़ान के महीनामें जन्नत यानी स्वर्गके केबार खुलि जाति छै आ जहन्नुम यानी नर्कके केबार बंद भजाति छै।अल्लाह रोज़ेदार(रोजा केनिहार) आर इबादत (नवाज पढिनिहार) करवालाके अरजी सुइकार करैत छै। रमज़ान के पवित्र महीनामें रोजा केनहारके गुनाह ( अधर्म ) के बख्शीश ( माफ) कायल जाति छै से विश्वास रहियाल छै।
रमजान साँझमे चंद्रमा के निकललाके बाद आ भोरमे सूरुज निकलसँ पहिने ‘सहरी ‘ ( भोरमे खायबाला खाना) खाक रोजा’ राखल जाति छै। तहिना सूर्य डुबलाके बाद ‘इफ्तार ‘ खाक लोक रोजा तोडल जाति छै।सहरी आ इफ्तार के बीच किछुवो नहीं खाय पियके चलन रहियाल छै।अहिबेर पवित्र पावनि रोजा बैशाख १३ गते स शुरु भेल छै।रमजान एक महिना भरि बहुत नियम निष्ठाके सँग श्रद्धा भाव सँ मनायल जाति छै।निष्ठापुर्वक रमजान केला सँ पाप सँ मुक्ति भेटै छै से जनविश्वास रहियाल छै।
धनुषाके नगराइन नगरपालिका–५ गंगुलीमे सञ्चालित क्वारेन्टाइनमे रहिरहल मुस्लिम समुदाय क्वारेन्टाइनेमे रोजा लरहल अछि।क्वारेन्टाइनमे रहल १९ टा मुस्लिममे सँ १२ टा मुस्लिम रोजा लरहल अछि। ओ सभगोटे भारतके पश्चिम बंगालके भारतीय नागरिक छथि ।
रोजा लेनहारके लेल नेपाली सेना साँझमे सुरुज डुबलाके बाद आ भोरमे सुरुज उग सँ पहिने खानाके व्यवस्थापन कदेने छथि। प्रदेश सरकारके सामाजिक विकास मन्त्रालयद्वारा सञ्चालित क्वारेन्टाइनमे रहल व्यक्तिके खाना तथा सुरक्षाके व्यवस्थापन श्रीनाथ गण महेन्द्रनगरके नेपाली सेना करैत आयल छथि।
अपना सभके क्वारेन्टाइनमे सेहो अहि तरह सँ व्यवस्था मिलादेलाके कारण हम सभ रोजा सन व्रत कर पाबिरहल छी कहि नेपाल आ नेपाली सेना प्रति ओ सभ अपन खुशी व्यक्त केने छथि।
क्वारेन्टाइनमे रोजा मनायल खुशी भेल मुस्लिम समुदाय covid 19
सुधा मिश्र ।

robotstxt: allowed

filter: keep


text:
मुंबई : रैव दिन मैथिली पुनर्जागरण प्रकाश (रजि.) पत्रिका द्वारा चलाओल जा रहल 'मिथिलाक्षर साक्षरता अभियान' मादे नियोजित सम्मान समारोह हर्षोल्लास संग सम्पन्न भेल। ई आयोजन महाराष्ट्रकेँ कल्याण पश्चिममे भागिरथीनगर स्थित सेंट एकजाइवर्स इंटरनेशनल स्कूलमे सफलतापूर्वक आयोजित कएल गेल। सम्मान समारोहकेँ अध्यक्षता श्री योगानन्द झाजी द्वारा संपादित भेल। विशिष्ट अतिथिमे सेंट एकजाइवर्स इंटरनेशनल स्कूलकेँ चेयर पर्सन श्री बिंदेश्वर झा, समाजसेवी रविन्द्र झा, वसई-विरार महानगरपालिकाकेँ फुलपाड़ासँ नगरसेविका पुतुल रविन्द्र झा, प्रख्यात समाजसेवी एस. सी. मिश्रा, उद्यमी संगहि समाजसेवी ललित झा, मिथिला रत्न दीपक झा, सरोज झा एवं वरिष्ठ पत्रकार मुनीन्द्र झा उपस्थित छलाह। एम्हर महाराष्ट्रकेँ कोना-कोनासँ विशाल जनसमूहक उपस्थिति सेहो देखबा योग्य छल। अनेकानेक समाजसेवी संस्थाक खासकय मैथिल लोकनिक जुटान कार्यक्रमकेँ अलौकिक आ भव्य रूप देबामे अपन कर्तव्यबोध करा रहल छल। महाराष्ट्रकेँ बहुतरास संस्थासँ बहुतरास समाजसेवी लोकनि सेहो अपन उपस्थिति देलनि जाहिमे नवीन झा, विमल कुमार झा, उदिष्ट नारायण झा, धर्मेंद्र झा, तिलक चौधरी, मदन झा, मुम्बई मिथिला स्टूडेंट यूनियन समूह, कुणाल ठाकुर, दहेज मुक्त मिथिलाक राष्ट्रीय अध्यक्ष राजेश राय, नवीमुम्बई मैथिल समाजसँ रवि मंडल छलाह।
अहि कार्यक्रमक प्रारूप आन दोसर सब आयोजनसँ कने हटिकय छल जे दर्शकदीर्घामे चर्चाक विषय बनल।
उपस्थित सभामे मंचसँ मिथिलाक्षर सिखिनाहर व्यक्तित्वकेँ 'मिथिलाक्षर प्रवीण सम्मान' सँ सम्मानित कएल गेल। अहिक्रममे ई सम्मान रंजीत कुमार शर्मा (कलकत्ता ), सगुण कुमार मिश्र "मैथिल", अनिल मिश्र रहिका, राघव मिश्र, अमलेश झा, उग्रेश झा, विशाल कुमार झा, हरिमोहन झा, रंजना झा मिथिलानि, रामेश्वर कुमार, ब्रह्मानंद झा, धर्मेन्द्र झा, अशोक लाल दास आ प्रकाश झा केँ देल गेलनि। एहिठाम स्पष्ट कय दी जे मिथिलाक्षर प्रवीण सम्मान 100 सँ बेसी लोककेँ भेटलनि मुदा दोसर शहरमे रहबाक आ उपस्थित नहि होबाक कारणे सुपुर्द नहि कएल गेलनि जे डाक माध्यमसँ ओहि व्यक्ति धरि पहुँचाओल जायत। दोसर क्रममे 'मार्गदर्शक सम्मान' सेहो देल गेल आ अहि सम्मानसँ जुड़ल नाम रंजीत कुमार शर्मा (कलकत्ता ), सगुण कुमार मिश्र " मैथिल ",अनिल मिश्र रहिका (मुम्बई), राघव मिश्र (दिल्ली), अमलेश झा (नाशिक), उग्रेश झा (कटक), ब्रह्मानंद झा (दिल्ली), रंजना झा (दिल्ली), विशाल कुमार झा (भोपाल), रामेश्वर कुमार (भोपाल), धर्मेन्द्र झा (मुम्बई), प्रकाश झा(मुम्बई), हरिमोहन झा (दिल्ली), अशोक लाल दास अछि। तेसर सम्मान जे देल गेल ओ अछि 'निर्देशक आ निर्देशिका सम्मान', ई सम्मान रंजीत कुमार शर्मा( कलकत्ता), सगुन कुमार मिश्र "मैथिल", अनिल मिश्र रहिका (मुम्बई), राघव मिश्र (दिल्ली), रूनु मिश्र, अमलेश झा (नाशिक) आ अरविन्द्र झा केँ भेटलनि। चारिम आ सबसँ अंतिम सम्मान 'उत्कृष्ट निर्देशक-निर्देशिका सम्मान' सेहो सगुन कुमार मिश्र " मैथिल " आ अनिल मिश्र रहिका केँ भेटलनि।
अन्तमे सांस्कृतिक गीतनादक आयोजन सेहो भेल। मिथिलाक प्रसिद्ध गायक लोकनि जाहिमे मुकुंद मिश्र, श्रवेश झा श्रवण, केशव झा रॉक आ कोमल सोनी उपस्थित श्रोताकेँ अपन-अपन सुमधुर मैथिली गीतसँ मोन हरखित कय देलनि। मंच संचालन नव आ चर्चित उद्घोषक रोशन मिश्रा केँलनि।
उल्लेखनीय अछि जे मैथिली पुनर्जागरण प्रकाश (रजि.) एकटा मैथिली त्रैमासिक पत्रिका अछि जे विगत कतेको बरिखसँ मैथिली भाषाक मृत लिपि केर जीर्णोद्धार लेल प्रयत्नशील अछि। पंडित श्री अजयनाथ शास्त्री केर अगुवाईमे अहि पत्रिकाक माध्यमसँ 'मिथिलाक्षर साक्षरता अभियान' चलाओल गेल अछि जाहिमे मिथिले नहि बल्कि प्रवासी मैथिल लोकनि सेहो खूब जोर-शोरसँ भाग लएत अपन मातृभाषाक आ अपन लिपि केर जीवित करबामे अपन-अपन भूमिकाक निर्वाह स्वेच्छारूपे कय रहलाह छथि।


text:
कलकत्ता : युवा मैथिल एक्टिविस्ट देवीशंकर मिश्र केर निधन सं मर्माहत समुदाय बीतल रवि कें स्थानीय विद्यापति विद्यामंदिर मे शोकसभा आयोजित केलक. एहि मे महानगर कार्यकर्ता लोकनि जुटलाह आ दिवंगत मिश्रक प्रति श्रद्धा प्रकट केलनि.
मिथिला सांस्कृतिक परिषद्क देवीशंकर बहुतो साहित्य प्रकाशन, सांस्कृतिक कार्यक्रम आ जन सरोकारी काज कें आगू बढ़ओलनि आ सतत लागल रहलाह. मिथिला-मैथिलीक प्रति हुनक समर्पण अनुकरणीय अछि. दुर्भाग्य जे एहन निस्सन कार्यकर्ता हमरा सबहक मध्य सं चल गेलाह. हुनक काज कें आगू बढायबटा सही श्रद्धांजलि हेतनि.
उक्त बात वरिष्ठ साहित्यकार रामलोचन ठाकुर शोकसभा मे कहलनि. उपस्थित मैथिल जन सभ सेहो अपन-अपन विचार प्रकट केलनि. नवीन चौधरी, अशोक चौधरी, मिथिलेश कुमार झा, दयाशंकर मिश्र, अनमोल झा, आमोद कुमार झा, बिनय भूषण, विजय इस्सर, गंगा झा, नबोनारायण मिश्र, किरण झा, अरुण कुमार सिंह, लखनपति झा सहित महानगरक अनेक मैथिल कार्यकर्ता लोकनि उपस्थित भ' अपन श्रद्धा प्रकट केलनि.
ज्ञात हो जे देवीशंकर मिश्रक निधन विगत 30 अगस्त कें कलकत्ता मे भेल छलनि. वयोवृद्ध मैथिल सेनानी किशोरीकांत मिश्र [गोपीपट्टी ढढिया (कमतौल, दरभंगा)] केर माझिल बालक देबीशंकर मिथिला सांस्कृतिक परिषद् केर क्रियाकलापक एकमात्र एक्टिव फेस छलाह.
ज्ञात हो जे देवीशंकर मिश्रक निधन विगत 30 अगस्त कें कलकत्ता मे भेल छलनि. वयोवृद्ध मैथिल सेनानी किशोरीकांत मिश्र [गोपीपट्टी ढढिया (कमतौल, दरभंगा)] केर माझिल बालक देबीशंकर मिथिला सांस्कृतिक परिषद् केर क्रियाकलापक एकमात्र एक्टिव फेस छलाह.
रिपोर्ट : मिथिमीडिया ब्यूरो
Tags: हालचाल : एहिपार


text:
नवका- पुरनका लेख सर्च करु...
इग्नू सं मैथिलीक पढ़ाई
इंदिरा गांधी राष्ट्रीय मुक्त विश्वविद्यालय... IGNOU मे मैथिली विषय केर फाउंडेशन कोर्सक पाठ्यक्रम तैयार भs चुकल अछि आओर अगिला सत्र सं एकर पढ़ाई शुरू भs जाएत. एकर जानकारी इग्नू के क्षेत्रीय निदेशक डॉ ए एन त्रिपाठी देलखिन्ह. हुनका अनुसार एहि सं दोसर ठाम रहय वाला लोक के मदद सेहो मिलतन्हि. मैथिली मे फाउंडेशन कोर्स शुरू भेला सं दोसर भाषा-भाषी लोक सभ सेहो आसानी सं मैथिली सीख सकय छथिन्ह. आओर एहि पाठ्यक्रम सं हुनका मिथिला केर बारे मे जानय के मौका सेहो मिलतन्हि.
1 टिप्पणी:


text:
पटियाला
पटियाला भारतक पञ्जाब प्रान्तक एक नगर आ भूतपूर्व राज्य छी। पटियाला जिला पूर्ववर्ती पञ्जाबक एक प्रमुख राज्य छल। ई पञ्जाब राज्यक पाँचम सबसँ पैग जिला छी। पटियालाक सीमासभ उत्तरमे फतेहगढ, रूपनगर आ चण्डीगढसँ, पश्चिममे संगरूर जिलासभसँ, पूर्वमे अंबाला आ कुरुक्षेत्रसँ आ दक्षिणमे कैथलसित मिलैत अछि। पटियाला पैगक लेल प्रसिद्ध ई स्थान शिक्षाक क्षेत्रमे सेहो अग्रणी रहल अछि। देशक पहिल डिग्री कलेज मोहिन्दर कलेजक स्थापना १८७०मे पटियालामे भेल छल ।
मुख्य आकर्षण[सम्पादन करी]
किला मुबारक परिसर[सम्पादन करी]
१० एकड क्षेत्रमे फैलल किला मुबारक परिसर सहरक बीचसभ बीच स्थित अछि। किला अन्द्रु आ मुख्य महल, गेस्टहाउस आ दरबार कक्ष ई परिसरक प्रमुख भाग छी। ई परिसरक बाहर दर्शनी गेट, शिव मन्दिर आ दोकानसभ अछि। किला अन्द्रु सैलानिसभके विशेष रूप आकर्षित करैत अछि। एकर वास्तुशिल्पमे उत्तरमुगलकालीन आ राजस्थानी शिल्पक प्रभाव स्पष्ट रूपसँग देख सकैत अछि। परिसरमे उत्तर आ दक्षिण छोरसभमे १० बरामदे अछि जेकर आकार प्रकार अलग प्रकारक अछि। मुख्य महलके देख लागैत अछि कि जना महलसभक एक झुण्ड अछि । प्रत्येक कमराक अलग नाम आ पहचान अछि। वास्तव एकर शिल्प सौन्दर्य अछि।
रनबास[सम्पादन करी]
ई भवनके शायद अतिथि गृहक रूपमे प्रयोग कैरेत छल। एकर विशाल प्रवेशद्वार आ दुइ आंगन खास आकर्षक अछि, हिमरक फोहरा आ ट्यांक आंगनक शोभा बढाने अछि। रनबासक आंगनमे एक रंगी भेल देवलसभ आ सोन जडा सिंहासन बनाने अछि जे लोगसभके पर्याप्त रूपमे लोभ्याउने अछि। रंगी भेल देवलसभक सामुन्नेहि उपर खंडमे कुछ मण्डड सेहो अछि , जे एक-अर्काक सामुन्ने बनल अछि ।
मोती बाग महल[सम्पादन करी]
ई महलक निर्माण कार्य महाराजा नरेन्द्र सिंहक कालमे शुरू भेल छल जे बीसौं शताब्दीमे जा महाराजा भूपेन्द्रर सिंहक शासनकालमे पूरा भेल। ओल्ड मोती बाग महलके अब राष्ट्रीय खेल संस्थान बना देने अछि। महलक राजस्थानी शैलीक झरोख आ छाना बहुत सुन्दर अछि। साथ महलमे एक एक सुन्दर बगैंचा, बरामदा, पानीक नहरसभ आ शीशमहल बनल अछि ।
काली मन्दिर[सम्पादन करी]
जब महाराजा भुपिंदर सिंह मन्दिर बनावैल निश्चय केलक त ओ मां कालीक प्रतिमा बंगालसँ पटियाला मँगाएक। ई विशाल परिसर हिदु तथा सिक्ख श्रद्धालुसभके अपनतर्फ आकर्षित करैत। अछि दूर-दूरसँ भक्तजन अत काली माँक दर्शन करैल आवैत अछि। ई परिसरक बीचमे काला मन्दिरसँ सेहो पुराना राज राजेश्वरी मन्दिर सेहो स्थित अछि।
बारादरी उद्यान[सम्पादन करी]
पुराना पटियाला सहरक बारादरी महलक आसनजीक फैलल ई उद्यान शेरांवाला गेटक बिल्कुल बाहिर अछि। ई उद्यानक निर्माण महाराजा राजसभद्र सिंहक शासनकालमे केने छल। उद्यान दुर्लभ प्रजातिका पेडसभ देख सकेत अछि । एकर अतिरिक्त उद्यानमे बनी औपनिवेशिक इमारतसभ, फेम हाउस आ महाराजा राजसभद्र सिंहक संगमरमर प्रतिमा एकर सुन्दरतामे चार चांद लगाने अछि।
सन्दर्भ सामग्रीसभ[सम्पादन करी]
- ↑ "Patiala Urban Region", Census 2011, अन्तिम पहुँच ८ अप्रैल २०१६।
- ↑ "US Gazetteer files: 2010, 2000, and 1990", United States Census Bureau, १२ फरबरी २०११, अन्तिम पहुँच २३ अप्रैल २०११।
- ↑ "US Board on Geographic Names", United States Geological Survey, २५ अक्टुबर २००७, अन्तिम पहुँच ३१ जनवरी २००८।
बाह्य जडीसभ[सम्पादन करी]
- A History of Sikh Misals (Punjab University, Patiala)- Dr Bhagat Singh
- Official Website of Patiala
- Official Website of Patiala Heritage Festival
- Genealogy of the ruling chiefs of Patiala
- Erstwhile rulers of Patiala
- Early History of Patiala City Founding
- Mohindra College Patiala at cool and smart site
- Punjab State Archives
- National Institute of Sports, Patiala


text:
प्रदेश-१ नेपाल मे मैथिली आ लिम्बू भाषा बनत सरकारी कामकाज के भाषा
विराटनगर, १५ सितम्बर 2022 ।
प्रदेश-१ सरकार के पर्यटन तथा संस्कृति मंत्रालय द्वारा गठित ९ सदस्यीय मस्यौदा सुझाव कार्यदल अन्तर्गत मैथिली भाषाभाषी सरोकार वाला संघ-संस्था केर प्रमुख व्यक्तित्व सभक बैसार आइ मंत्रालय मे सम्पन्न भेल अछि। एकर अध्यक्षता कार्यदल सदस्य एवं मैथिली सेवा समिति विराटनगर केर अध्यक्ष डॉ एस एन झा कयलनि, तहिना संचालन कार्यदल सदस्या एवं कानूनविद संजू साह कयलीह। कार्यदल के सदस्य सचिव भेषराज न्योपाने के उपस्थिति मे आजुक बैसार मे लगभग २५ गोटेक सहभागिता भेल छल। कार्यदल सदस्य रामरिझन यादव आइ अनुपस्थित रहथि।
प्रदेश राष्ट्रभाषा ऐन २०७९ केर प्रारूप केर विभिन्न परिच्छेद सभक वाचन करैत संचालिका संजू साह उपस्थित सभासद लोकनिक सुझाव मंगलीह। कानूनविद रामलाल सुतिहार, राजकुमार राजवंशी, कुमार पृथु, सन्तोष सरकार, शंकर रौनियार, प्रो. डॉ. राजनारायण यादव, दीपेंद्र स्वर्णकार, शिवनारायण पंडित सिंगल, सन्तोष कुमार देव, अमृत कुमार साह, मृत्युंजय मिश्र, दिनेश कुमार साह, मंजू यादव, महेश कुमार साह, राजाराम साह, आभा अनुपमा, वीरेन्द्र झा, प्रवीण नारायण चौधरी, भोला साह, मुरारी प्रसाद देव, नेतलाल साह सूड़ी, राजेन्द्र प्रसाद देव अपन-अपन सुझाव रखलन्हि। आगामी ४ गते आसिन होटल ईस्टर्न स्टार मे लिम्बू भाषाभाषी संग संयुक्त बैसार उपरांत अंतिम मस्यौदा मंत्रालय केँ सौंपल जायत से जानकारी अध्यक्ष डॉ एस एन झा करौलनि।
संस्थागत सहभागिता मे बढ़ई कल्याण समाज, देव समाज, सोनार समाज, नेपाल सूड़ी समाज, अपन ब्राह्मण समाज, मैथिली चलचित्रकर्मी संघ, हलुवाई समाज कल्याण सेवा, वैश्य समाज संघर्ष समिति, मैथिली एसोसिएशन नेपाल आ मैथिली सेवा समिति केर रहल। एहि सँ पूर्व काल्हि सेहो लगभग २५ गोटे के सहभागिता मे सुझाव संकलन लेल परामर्श कयल गेल अछि से जानकारी अध्यक्ष डॉ झा देलनि। काल्हि के सहभागिता मे अमलेश कर्ण, डॉ योगेंद्र प्रसाद यादव, प्रो. श्याम नारायण यादव, डॉ सुरेंद्र नारायण मिश्र, अरुण झा, विनोद झा, वसुंधरा झा, राजेश झा, कर्ण संजय, आदिक नाम प्रमुख अछि।


text:
अल्जेरियाक विश्व सम्पदा क्षेत्रसभक सूची
सन् २०१४ सम्ममे अल्जेरियाक ७ टा सम्पदाक संयुक्त राष्ट्र शैक्षिक, वैज्ञानिक एवं सांस्कृतिक सङ्गठन (युनेस्को)द्वारा विश्व सम्पदा क्षेत्रमे मान्यता प्रदान कएल अछ।[१]
विश्व सम्पदा क्षेत्रसभहक स्थान[सम्पादन करी]
आकृति:World Heritage Sites in Algeria map
विश्व सम्पदा क्षेत्रसभहक सूची[सम्पादन करी]
युनेस्कोद्वारा विश्व सम्पदा क्षेत्र घोषित कएल अल्जेरियाक सांस्कृतिक आ प्राकृतिक स्थलसभहक सूची:
- नाम: विश्व सम्पदा समितिद्वारा देल गेल नाम
- क्षेत्र: राष्ट्रक इलाका तथा क्षेत्र
- समय: स्थापना भेल वर्ष
- युनेस्को डेटा: विश्व सम्पदा क्षेत्रमे समावेश कएल गेल वर्ष आ मापदण्ड
- विवरण: सम्पदा क्षेत्रक बारेमे संक्षिप्त विवरण
सन्दर्भ सामग्रीसभ[सम्पादन करी]
- ↑ "World Heritage Properties in Algeria", UNESCO, अन्तिम पहुँच ३१ मार्च २०१५।
- ↑ "Al Qal'a of Beni Hammad", UNESCO, अन्तिम पहुँच २८ मई २०१०।
- ↑ "Djémila", UNESCO, अन्तिम पहुँच २८ मई २०१०।
- ↑ "Kasbah of Algiers", UNESCO, अन्तिम पहुँच २८ मई २०१०।
- ↑ "M'Zab Valley", UNESCO, अन्तिम पहुँच २८ मई २०१०।
- ↑ "Tassili n'Ajjer", UNESCO, अन्तिम पहुँच २८ मई २०१०।
- ↑ "Timgad", UNESCO, अन्तिम पहुँच २८ मई २०१०।
- ↑ "Tipasa", UNESCO, अन्तिम पहुँच ११ जनवरी २०११।


text:
कुंवर सिंह क जयंतीक मौका पर एकटा कार्यक्रम मे तलवार हाथ मे लैत लालू प्रसाद आ रामविलास पासवान
lalu ji thoda upar toh dekhiye……….hamesha aap niche dekhte hai yeh galat baaat hai….bechara cameraman itni muskil se appointment leta hai kabhi uska bhi toh khayal kijiye kam se kam ek bar toh upar dekhiye
बिहारक मिथिला क्षेत्रकेँ युवा सभ दिनांक 3/01/21 कए मैथिली भाषाक अनिवार्य शिक्षा क लेल ट्वीटर ट्रेंड अभियान चलाओल गेल, जाहि...Read more
सर्वाधिकार सुरक्षित। इसमाद डॉट कॉम मे प्रकाशित सभटा रचना आ आर्काइवक सर्वाधिकार रचनाकार आ संग्रहकर्त्ता लग सुरक्षित अछि। रचना क अनुवाद आ पुन: प्रकाशन वा आर्काइव क उपयोग लेल इ-समाद डॉट कॉम प्रबंधन क अनुमति आवश्यक। प्रबंधक- छवि झा, संपादक- कुमुद सिंह, राजनीतिक संपादक- प्रीतिलता मल्लिक, समाचार संपादक- नीलू कुमारी। वेवसाइट क डिजाइन आ संचालन - जया झा।
हमरा स संपर्क: esamaad@gmail.com


text:
नई दिल्ली। सोम दिन प्रधानमंत्री क अध्यक्षता मे भेल गंगा प्राधिकरण क पहिल बैठक मे मुख्यमंत्री नीतीश कुमार केंद्र क समक्ष बिहारक पक्ष रखलथि। प्रस्तावित योजना पर सवाल उठबैत नीतीश केंद्र कए आगाह कलथि जे वर्तमान स्वरूप मे इ उद्देश्य पूरा करबा मे असमर्थ रहत। बैठक मे नीतीश कईटा पहलु पर सवाल उठौलथि। ओ साफ साफ कहलथि जे प्रस्तावित प्रारूप पर दोबारा विचार करबाक चाही। नीतीश क मानब छल जे गंगा नदी प्राधिकरण मे मिशन डायरेक्टर क पद अछि, जे योजना क क्रियान्वन क लेल जिम्मेदार होइत, मुदा राज्य स्तर पर एहन कोनो पद नहि अछि। ओ मानलथि जे राज्य मे कोनो विशेषज्ञ आ पेशेवर लोक क अभाव अछि एहि लेल पहिने राज्य स्तर पर एकटा ढांचा बनेबा क जरूरत अछि, जाहिमे तकनीकी आ प्रशासनिक सहयोग भेटबाक चाही। नीतीश क मानब छल जे एकर शुरुआत राज्य क स्तर स हेबाक चाही आओर केंद्र कए आर्थिक मदद देबाक चाही। मुदा प्रस्ताव मे एहि बाबत किछु नहि कहल गेल अछि ओ कहलथि जे प्रोजेक्ट क मंजूरी क बाबत दुरूह प्रावधान रखल गेल अछि। जखन कि हेबाक इ चाही जे 50 करोड़ तक क प्रोजेक्ट क मंजूरी राज्य स्तर क समिति पर छोडि़ देल जाए। नीतीश फंडिंग क प्रारूप पर सेहो असहमत छलाह। दरअसल, प्रस्ताव क अनुसार केंद्र आ राज्य कए 70:30 क अनुपात मे फंड देबाक छैक। बिहार सरकार एकरा शत-प्रतिशत केंद्रीय बनेबाक इच्छा रखैत अछि।
बिहार क संदर्भ मे नीतीश मुखर रहलाह। ओ गंगा मे पाइनक स्तर आ ऊर्जा संयंत्र क मंजूरी क बाबत सेहो सवाल उठौलथि। कुमार कहला जे भारत बंगलादेश जल संधि क संबंध मे सेहो बिहार सरकार स कोनो संपर्क नहि कैल गेल। जखन कि बिहार क बक्सर मे प्रवेश करैत काल गंगा मे 400 क्यूसेक क बहाव होइत अछि। जखन कि बिहार छोड़ैत काल इ बहाव 1500 क्यूसेक कए आसपास भ जाइत अछि। एकर बावजूद आखिर कौन आधार पर बिहार क ऊर्जा संयंत्र कए एखन धरि मंजूरी नहि देल गेल अछि। केंद्र एखन धरि जे भारत-बांग्लादेश जल संधि क कारण बता रहल अछि ओ एहि आंकड़ाक आगू निराधार अछि। नीतीश पटना मे सीवरेज पर सेहो विशेष ध्यान देबाक आग्रह केलथि। ओ कहलथि जे पटना सहित हाजीपुर, बेगूसराय, बक्सर आ मुंगेर क लेल विस्तृत प्रोजेक्ट सेहो केंद्र क ध्यानार्थ पेश भ चुकल अछि। ओकरा मंजूरी भेटबाक चाही। नीतीश गंगा क तट पर पाइन मे आर्सेनिक क मौजूदगी क बाबत सेहो केंद्र क ध्यान खींचलाह।


text:
सीबीआई केँ विशेष अदालत मे सीबीआई केर जज शिवपाल सिंह आरजेडी पर बहुत बड़का मौखिक टिप्पणी केलक। पछिला 23 दिसंबर क' सुनाओल गेल फैसलाक खिलाफ बयानबाजी करबा पर लालू यादव केँ छोटका बेटा तेजस्वी यादव, आरजेडी उपाध्यक्ष रघुवंश प्रसाद सिंह, शिवानंद तिवारी आओर कांग्रेस नेता मनीष तिवारी क' अवमानना केर दोषी पाओल गेल अछि। संगहि कोर्ट चारों नेता क' नोटिस जारी करी 23 जनवरी क' अदालतक समक्ष पेश होयबाक लेल कहने अछि।
अपने क' बता दी विगत 23 दिसंबर क' लालू यादव क' दोषी करार देल गेल छल। अदालत एहि मामला केँ फैसलाक तारीख 3 जनवरी निर्धारित केना छल मुदा, जिला बार एसोसिएशनक दू वकीलक निधन केर कारण कोर्ट केर कार्यवाही स्थगित क' देल गेल। अब लालूक मामला मे कैल्हि फैसला सुनाओल जायत।


text: दरभंगा। कई साल स बंद पड़ल राजकीय महिला प्राथमिक शिक्षक प्रशिक्षण महाविद्यालय आब चालू भ सकैत अछि। किलाघाट स्थित महाविद्यालय परिसर मे चलि रहल जिला शिक्षा अधीक्षक आ नया शिक्षा स्थापना कार्यालय लहेरियासराय स्टेशन लग विद्यालय निरीक्षिका कार्यालय मे स्थानांतरित भ गेल। एहि दूनू कार्यालय क स्थानांतरित स इ परिसर आब प्रशिक्षण महाविद्यालय क अधीन भ गेल। क्षेत्रीय शिक्षा उप निदेशक आशुतोष कुमार क अनुसार भवन खाली भेलाक बाद आब एनीसटीई क दल महाविद्यालय क निरीक्षण करत। निरीक्षण क उपरांत सरकार नामांकन क प्रक्रिया शुरू करत। जिला मे सौ सीट क दूटा सरकारी प्राथमिक शिक्षक प्रशिक्षण महाविद्यालय अछि। एहि मे एकटा पुरुष लेल जे माधोपट्टी मे अछि आ दोसर महिला लेल जे किलाघाट मे अछि। कमालक गप इ अछि जे इ महाविद्यालय कई साल स बंद अछि मुदा शिक्षक शिक्षिकाएं बिना पढ़ाए वेतन उठा रहल छथि। उल्लेखनीय अछि जे पहिने इ कालेज लनामिवि क हराही पश्चिम स्थित डैनवी हाउस मे चलैत छल। आब ओहि मे सीएम लॉ कालेज खोलि देल गेल अछि। जाहि स एहि कालेज कए अल्लपट्टी स्थित जिला अभियंता आवास मे स्थानांतरित करि देल गेल। ओ भवन क जर्जर रहला पर कालेज कए अपन मूल परिसर किलाघाट मे आनल गेल, मुदा भव काफी छोट देल गेल। शेष परिसर पर शिक्षा स्थापना कार्यालय काबिज छल। कार्यालय क संग डीपीओ आ पीओ सेहो एहि ठाम बैसेत छलाह, मुदा एनसीटीई क निरीक्षण क सूचना प्रशासन कए हरकत मे आनि देलक। आनन फानन मे परिसर कए खाली करि देल गेल। आब उम्मीद कैल जा रहल अछि जे कालेज में नामांकन क प्रक्रिया शुरू होएत।


text:
अधिकार
अधिकार, कोनो वस्तुकें प्राप्त करै या कोनो कार्यकें सम्पादित करैक लेल उपलब्ध करायल गेल कोनो व्यक्तिक कानूनसम्मत या सम्विदासम्मत सुविधा, दावा या विशेषाधिकार छी । कानूनद्वारा प्रदत्त सुविधासभ अधिकारसभक रक्षा करैत अछि । दुनुक अस्तित्व एक-दोसरकें बिना समभव नै अछि । जतय कानून अधिकारसभक मान्यता देत अछि ओतय एकरा लागू करनाए या एकर अवहेलनापर नियन्त्रण स्थापित करैक व्यवस्था सेहो करैत अछि ।
अधिकारक अवधारणा आया ओकर विकास[सम्पादन करी]
राजनीतिक आ संवैधानिक दृष्टिसँ अधिकार मानव इतिहाससँ समान शाश्वत अछि । प्राचीन कालमे परिवार आ सम्पत्तिपर मातृसत्ताक समाजमे माताक तथा पितृसत्ताक समाजमे पिताक अधिकार होइत छल । राजतन्त्रके विकासक साथ राजा दैवी अधिकारकें सिद्धान्तसभक सहायतासँ प्रजासँ प्रजाक समस्त अधिकारसभसँ निरस्त करि राष्ट्र विशेषमे सम्प्रभु बनि जाए लागल ।


text:
आइ छी गैर-आवासीय नेपाली संघ केर ३३म् ‘प्रवासी प्रवाह’ मैथिली भाषा-साहित्य पर – जुड़बाक...
हार्दिक अपील प्रत्येक मैथिली भाषी आ विशेष रूप सँ साहित्यप्रेमी लोकनि सँ विशेष आग्रह - गैर-आवासीय नेपाली संघ - एनआरएनए केर "भाषा, साहित्य, संस्कृति तथा...
कोरोना वायरस केर चपेट में मैथिल सम्मेलन, निर्धारित तिथि २८-२९ मार्च स्थगित
७ मार्च २०२०, मैथिली जिन्दाबाद!! आगामी २८ आ २९ मार्च २०२० केँ दिल्ली स्थित विज्ञान भवन में प्रस्तावित आयोजन "प्रथम विश्व मैथिल सम्मेलन" अनिश्चित काल...
१७म अन्तर्राष्ट्रीय मैथिली सम्मेलन लेल आम बैसार काल्हि
सूचना प्रातःकाल केर प्रणाम विराटनगर एवं आसपासक मैथिलीभाषाभाषी व सहयोगी-शुभेच्छु लोकनि केँ! काल्हि शनि दिन मिति सावन १८ गते - ३ अगस्त २०१९ केँ बखरी स्थित...
जनकपुर मे विमर्शः नेपाल मे मैथिली लेखनक अवस्था पर चर्चा ४ मार्च केँ
नेपालदेश मे मैथिली लेखनक अवस्था एकल भाषा नीति आ खसकुरा यानि नेपाली भाषा केँ राज्य द्वारा अनिवार्य पालन करैत राजकाजक भाषा बनेबाक कारण शिक्षा-दीक्षा सँ...
अन्तर्राष्ट्रीय विद्यापति महोत्सवक आयोजन नेपाल-भारत सीमा ‘जोगबनी’ मे २९ दिसम्बर केँ
विराटनगर, १८ दिसम्बर २०१८. मैथिली जिन्दाबाद!! पूर्व वर्षक भाँति एहि वर्ष सेहो नेपाल-भारत सीमाक्षेत्र विराटनगर केर पड़ोसी भारतीय नगर मे २९ दिसम्बर शनि दिन केँ...
कि सब होयत, के सब औता – अन्तर्राष्ट्रीय मैथिली सम्मेलन जनकपुरधाम – २२-२३ दिसम्बर...
१६म अन्तर्राष्ट्रीय मैथिली सम्मेलन - जनकपुरधाम यैह २२ आ २३ दिसम्बर तदनुसार शनि आ रवि दिन नेपालक प्रदेश २ केर राजधानी जनकपुरधाम मे १६म अन्तर्राष्ट्रीय...
इनरुवा मे सामा-चकेवाक उपलक्ष्य मे मैथिली सांस्कृतिक संध्याक आयोजन
इनरुवा, सुनसरी। २२ नवम्बर, २०१८. मैथिली जिन्दाबाद!! युवा सामाजिक-सांस्कृतिक एवं भाषा अभियन्ता धीरज बर्माक अगुवाई मे प्रत्येक वर्ष होबयवला मैथिली सांस्कृतिक कार्यक्रम एहि बेर सामा-चकेवाक...
चनमा द्वारा अड़हुल केर आयोजन महोत्तरी मिथिला नेपाल मे विजयादशमीक दिन
महोत्तरी, मिथिला, नेपाल। अक्टूबर १५, २०१८. मैथिली जिन्दाबाद!! काठमांडूक बाद मैथिली साहित्यिक-सांस्कृतिक विमर्श महोत्तरी मिथिला नेपाल मे किछु मास पूर्व मे साहित्यिक विमर्शक संग लोकसंस्कृतिक विभिन्न...
सहरसा मे दिसम्बर मे होयत तीन दिवसीय मिथिला कला एवं फिल्म महोत्सव, संस्कृति मिथिला...
सहरसा, १२ सितम्बर २०१८. मैथिली जिन्दाबाद!! मिथिलाक क्रान्ति भूमि सहरसा मे पुनः एक क्रान्तिकारी आयोजनक घोषणा आइ गणेश चतुर्थीक विशेष अवसर पर कयल गेल अछि।...
मैथिली भोजपुरी अकादमी द्वारा स्वतंत्रता दिवस पर कवि सम्मेलन मे आमंत्रण
हकार - श्याम झा, दिल्ली एहि सँ हर्षक गप्प की हेतै जखन अहाँक घर सँ एक दु आ तीन टा नहि अपितु चारि चारि टा सदस्य...


text:
कलकत्ता/हुगली : अपन 33म वार्षिकोत्सवक शुभ अवसर पर मिथिला कल्याण परिषद, रिषड़ा आगामी 29 नवम्बर 2015 (रविदिन) कें सायं 4 बजे सँ आदित्य बिरला वाणी भारती विधालय केर प्रांगण मे विद्यापति स्मृति पर्व समारोह आयोजित क' रहल अछि. कार्यक्रमक उद्घाटन एस. के. कृष्णा मूर्ति , सी. ई. ओ., जयश्री टेक्सटाइल्स करताह. एहि कार्यक्रमक अध्यक्षता जीबेन्द्र मिश्रा जी करताह. प्रधान अतिथिक रूप मे संदीप भट्टाचार्या, मुख्य अतिथिक रूप मे विनोद कुमार राय आ प्रधान वक्ता भास्कर झा मंचासीन रहताह. एहि अवसर पर प्रख्यात नाटयकार डा. अरविंद अक्कु द्वारा लिखल मैथिली नाटक "रक्त" केर मंचन कयल जायत.
सामाजिक, सामुदायिक आ साम्प्रदायिक समस्या पर आधारित ई नाटक आदित्य बिरला वाणी भारती विधालय केर प्रांगण मे संध्या चारि बजे सं युवा रंगकर्मी आ नाट्य निर्देशक रंजीत कुमार झा केर निर्देशन मे मंचित होयत. रंजीत जी भवनाथ झा जी आ गंगा झा जीक सहयोग सँ पूर्वमे क्रमशः लोढ़ानाथ, उपनयनक भोज, काठक लोक इत्यादिक निर्देशन क’ चुकल छैथ. रंजीत जी ओना त’ कएक गोट नाटकमे मुख्य अभिनेताक रुपमें अपन अभिनय क्षमताक उत्कृष्ट प्रदर्शन क’ चुकल छैथ मुदा रिषरामे हुनक ई पहिल नाट्य अभिनय होयत. मुख्य भूमिकामे छैथ रंजीत कुमार झा, सुमन कुमार झा, राजकुमार झा, रंजन झा, रौशन झा, संतोष झा, प्रदीप झा, अमन कुमार झा, माला मुखर्जी, असिम बरुआ. स्मरणीय अछि जे मिथिला कल्याण परिषद विगत 32 साल सँ रिषरा में नाटकक मंचन करैत आबि रहल अछि.
महत्वपूर्ण बात ई अछि जे आदित्य बिड़ला ग्रूप केर एकटा यूनिट रिषड़ा स्थित जयश्री टेक्सटाइल्स मिथिला-मैथिलीक उत्थान हेतु प्रतिबद्ध अछि आ आयोजन पर होमयबला आर्थिक व्यय वहन क' रहल अछि. पूर्वमे मिथिला कल्याण परिषद, रिषड़ाक तत्वावधानमे प्रख्यात नाट्य निर्देशक-अभिनेता दयानाथ झा केर निर्देशनमे कएकटा मैथिली नाटकक सफ़ल मंचन भ' चुकल अछि आ हुनक अनुज नाट्य निर्देशक-अभिनेता भवनाथजी केर सतत सहयोग उल्लेखनीय अछि आ एहि समग्र कार्यक्रमक संयोजक, उदघोषक आ प्रमुख सलाहकार भवनाथ झाजीए छैथ.
महत्वपूर्ण बात ई अछि जे आदित्य बिड़ला ग्रूप केर एकटा यूनिट रिषड़ा स्थित जयश्री टेक्सटाइल्स मिथिला-मैथिलीक उत्थान हेतु प्रतिबद्ध अछि आ आयोजन पर होमयबला आर्थिक व्यय वहन क' रहल अछि. पूर्वमे मिथिला कल्याण परिषद, रिषड़ाक तत्वावधानमे प्रख्यात नाट्य निर्देशक-अभिनेता दयानाथ झा केर निर्देशनमे कएकटा मैथिली नाटकक सफ़ल मंचन भ' चुकल अछि आ हुनक अनुज नाट्य निर्देशक-अभिनेता भवनाथजी केर सतत सहयोग उल्लेखनीय अछि आ एहि समग्र कार्यक्रमक संयोजक, उदघोषक आ प्रमुख सलाहकार भवनाथ झाजीए छैथ.
रिपोर्ट : मिथिमीडिया ब्यूरो
Tags: हालचाल हालचाल : एहिपार


text:
किसलय कृष्ण, समाचार सम्पादक । २२ अक्टूबर २०१९, मैथिली जिन्दाबाद ।
नहुँए नहुँए अग्रमुखी भ’ रहल अछि मैथिली सिनेमा । राष्ट्रीय राजधानी दिल्लीमे मैथिलीक चिर प्रतीक्षित आ व्यावसायिक फिल्म लव यू दुल्हिन दू टा पीवीआरमे अप्पन सफलतम धम्मक द’ कय आगूक तैयारीमे अछि । कहियो पटनाक मल्टीप्लेक्स सिनेपोलिससँ ललका पाग जे यात्रा आरम्भ कयने छल आ फेर मुम्बईया मल्टीप्लेक्समे लागल प्रीत अहाँ सँ केर कड़ीकेँ व्यावसायिक विस्तार देबामे टीम लव यू दुल्हिन सफल भ’ रहल अछि, जे सकारात्मक संकेत अछि, समीक्षाक कसबट्टी पर गप्प करबाक बेर नहि अछि एखन । दोसर दिस ठीक जहिया दिल्लीमे लव यू दुल्हिनक प्रदर्शन प्रारम्भ भेल ओहि दिन मुम्बईक पीवीआरमे प्रदर्शन आरम्भ भेल एकटा दोसर मैथिली फिल्मक…. गामक घर ।बतबैत चली विश्व स्तरीय मामी फिल्म फेस्टिवलमे विश्वक अनेक भाषाक स्तरीय फिल्म संग मैथिली फिल्म गामक घर केर चयन भेल जे विगत चारि दिनसँ मुम्बईक विभिन्न मल्टीप्लेक्समे प्रदर्शित त’ भइए रहल अछि, अन्तरराष्ट्रीय मिडियामे चर्चाक केन्द्रमे अछि । ई मैथिलीमे बनल लिकसँ हटिक’ अछि, एकरा मैथिलीक पहिल कला फिल्म कहल जाय त’ कोनो अतिशयोक्ति नहि होयत । किंग्स कालेज लन्दनसँ सिनेमाक पढ़ाई पूर्ण कय तेइस वर्षीय युवा निर्देशक अचल मिश्राक देल ई उपहार अछि मातृभाषाक प्रति, जे मैथिली सिनेमाकेँ विश्व सिनेमाक सङोरमे ठाढ़ करैत अछि । गाम घरक विलुप्त होइत संस्कृति आ पलायन टीस सिनेमाक केन्द्रीय कथ्य अछि । फिल्मकेँ वालीवुड केर अनेको नामचीन निर्देशक द्वारा प्रशंसा भेटब समस्त मिथिलावासी लेल गौरवबोधक विषय अछि । अभिनव, सोनिया झा, सत्येंद्र झा आदि फिल्ममे केन्द्रीय चरित्रसभकेँ जीवन्त कयने छथि । एखन मैथिली जिन्दाबाद दिससँ टीम गामक घरकेँ साधुवाद ।


text:
व्यंग्य
– सत्य नारायण झा
कतय गेल ई वैज्ञानिक सभ । लगैत अछि नांगरि सुटकंत कए बिल मे नुका रहलैए । केखनो चंद्रमा पर त केखनो मंगल पर रहता ई नकडुब्बा सभ । एखन भूकम्प सँ लोक के की बचेता अपने नांगरि सुटकेने भागल फिरैत छथि । ओह एखन ऱामजीक भाई लखनलाल याद परैत छथि जे कन्दुक इव ब्रह्मांड उठाबो बाला रहितथि त धरतीयो के बुझा दैतथिन । एही बदमासी द्वारे कलियुग पृथ्वीक पैर तोरि देने रहनि । ओह एखन जों भीम भाई जीबैत रहितथि त क्रोशियन प्लेट के आर्य भूमि दिस आबहि नहि दैतथिन, बाहु बल सँ ओकर मुँहे उत्तर मुँहे कए दैतथिन । आ जों राम रहितथि त अपन अमोघ अस्त्र सँ पृथ्वी के स्थिर कए देने रहितथिन । कहियो मजाल भेलनि जे त्रेता आ द्वापर मे डोलती । एहने चालि पर ने हिरिनाक्ष लए कए पाताल भागि गेलनि । ओ त विष्णु भगवान जे सुकर बनि हिनका उपर केलनि । ई आब बर दुलारु जकाँ कए रहल छथि । हिनको अदिन्ता आबि गेल छनि । लगैत अछि लोक के त ई नहिये छोड़थीन मुदा अपनो ई डुबती समुद्र मे । मुदा सभ सँ खचरपनी त भूगर्भवेता सभ केने छथि, अबैत त छनि केकरो मड़ुआ भरि नहि मुदा लोक के हरदम डेरबैत रहब । केकरा नहि बुझल छैक जे भूकम्प बेर घर मे नहि रही । केकरो कहय परैत छैक, गेल रही एकटा औफीस, कि गप्प करत, कनेक हिललै की लत्तेपत्ते सभ भागल । सभ सँ त एकटा बैंक मे एकगोटा रुपया जमा करैत रहथि, फाँर्म आ रुपया कैसियर के देलखीन. कैसियर रुपया गनय लगलाह, आकि बैंकक मकान हिलय लगलैक, कैसियर हाथक रुपया नेने भागल, एमहर कस्टमर के भेलैक जे रुपया लके ई भागल, ओ हल्ला करैत ओकर पाछा दौड़ल । तै ई भूकम्प आब जान पर केने अछि, आब लोक फेर मरैया बनायत आ खर तर रहबाक आदत करहि परतैक, तखन हिनको डर केकरो नहि हेतैक ।


text:
प्रसंगः मैथिली भाषा केँ तोड़बाक कुचक्र आ अनावश्यक चिन्ता पर प्रवीण विचार
ई कलियुग थिक। एखन बेसी लोक अपन स्वार्थ आ भूख मे ओझरायल अछि। परोपकार आ दस के हित के काज लेल बहुत कम लोक उद्यत् होइछ। मैथिली आ कि मिथिला केकरो स्वार्थ नहि थिकैक। ई परोपकारी सभक स्वनिर्णय थिकैक। एहि मे काज करनिहार पर निकम्मा, ढोंगी, जातिवादी, स्वार्थी, आदि अपनहि भावे दोख आ कलंक दैत रहैत छैक। हमरा स्वयं कतेको सँ एहि तरहक उल्हन, उपराग, राग, अलाप, आदि सुनय पड़ल अछि। एखनहुँ कतेको लोक हमर समर्पणक प्रशंसा त छोड़ू उल्टा समर्पण केर पाछू कपोलकल्पित आ भ्रमपूर्ण बात सब करैत अछि। मुदा सच कहू त ओकर ओ उल्टा जप के कारण हमरा ईश्वर केर असीम कृपा आरो बेसी भेटैत अछि। अलौकिकताक अनुभव हम मैथिली के काज करैत-करैत पिछला १० वर्ष मे खूब कयलहुँ अछि।
एहेन नहि छैक जे ईश्वरक कृपा पहिने नहि अनुभव कएने रही… पहिनहुँ कृपा सीताराम केर रहबे करनि जे गरीबी आ संघर्ष मे रहल छात्र जीवन सँ तत्काले नीक रास्ता – एक शिक्षक आ विदेश व्यापार कन्सल्टैन्ट केर तौर पर विराटनगर जेहेन जगह मे सफल व्यक्ति (पेशाकर्मी) बनौलनि, लेकिन जहिया सँ बिना जाति, धर्म आ अन्ट-शन्ट अहंताक कोनो बात देखने केवल अपन भाषा आ भाषाभाषी लेल काज करब शुरू कयलहुँ, कोनो छोटो टा के काज पूर्ण कयलहुँ, आ कि तुरन्त जानकीकृपा विशेष रूप सँ भेटल। हमर आस्था दिन ब दिन मजबूत होइत चलि गेल। सफलता सँ डाह आ ईर्ष्या कयनिहारक संख्या स्वाभाविके राक्षस जेकाँ अभरैत रहल, लेकिन ओ सब स्वतः रावणक भोग पबैत स्वतः मोक्ष पबैत चलि गेल अछि। हम शपथपूर्वक कहि रहल छी जे हमरा आइ धरि ओहि दुर्जन सब पर आंगुरो उठेबाक जरूरत नहि पड़ल। शरणागतवत्सल भगवान् शरणागत भक्तक रक्षा ओहिना करैत छथि जेना बालक ध्रुव आ प्रह्लाद सहित कतेको प्रसिद्ध संकटग्रस्त भक्तक कयलनि। तेँ, मैथिली-मिथिला सेवक लोकनि! अहाँ सब आश्वस्त रहू आ अपन स्वयंसेवा केँ समाजक हित आ परोपकार मे बढबैत रहू। अहाँ केँ मोक्ष जरूर भेटत।
बेर-बेर चर्चा अबैत छैक जे मैथिली भाषा केँ सब नहि अपनबैत अछि, ई टूटि रहल अछि, कियो बज्जिका मे, कियो अंगिका मे, कियो मगही मे… आदि-आदि… जे टूटल ओकर हश्र कि भेल आ कि होइत छैक तेकर सेहो अध्ययन करियौक। हमर अध्ययन एहि तरहक लोक प्रति बड़ा स्पष्ट अछि – ओ धोबियाक कुकूर जेकाँ भेल देखायल, ओ कतहु भऽ कय नहि रहि सकल, न घरे के, न घाटे के। मैथिलीक दिन सुदिने रहलैक, मैथिलेतर लोक केर साहित्य देखू, शब्दकोश देखू, व्याकरण देखू, शिक्षा-दीक्षा देखू, सामाजिक संस्कार आ व्यवहार देखू… समग्र विकास देखू – ओ घिसियौर कटैत नहि अभरय त जे कहू। तेँ, हम-अहाँ मैथिलीक चिन्ता बेसी नहि कय सिर्फ अपन समाज केँ जगाउ, बुझाउ, बस।


text:
हेलो अमित आनन्द जी,
अहाँ प्रश्न सभक विन्दुवार जवाब चाहैत छलहुँ, तदनुसार हमर विचार (जवाब) पोस्ट कय रहल छी। समय दय कय पढ़ब आ आरो कोनो प्रश्न हुए त जरूर राखब।
अमित: प्रस्तावित मिथिला राज्यक आधार की अछि?
प्रवीण: भाषा, साहित्य, संस्कृति सहितक एक विशिष्ट सभ्यता आ पहचान जेकर अपन ऐतिहासिकता आ मिथिलादेश रूपक भौगोलिक पृष्ठभूमि रहलैक अछि, तेकर भारतीय हिस्सा में संवैधानिक व्यवस्था अनुसार राज्य के दर्जा भेटबाक चाही। भारत एक गणराज्य थिक आ एतय राज्य गठन के जे प्रावधान अछि ताहि अनुसार मिथिला केँ राज्य मानि एहि क्षेत्र विशेष केँ अपन शासन-प्रशासन संचालन के अधिकार देल जाय। स्वतंत्रता पछाति भारत मे राज्य केर रूप मे मान्यता देबाक जे सब आधार आन राज्यक पुनर्गठन मे देखल गेल अछि, बिल्कुल वैह सब आधार आ भारतीय संघ केर संघीयताक मर्म केँ जियेबाक लेल सेहो मिथिला जेहेन प्राचीन आ समृद्ध सभ्यता केँ राज्य केर रूप मे मान्यता देब आवश्यक अछि। एहि सँ भारतक सांस्कृतिक राष्ट्रवाद केँ सेहो सम्बल प्राप्त होयत आ मिथिला केँ विश्वपटल पर आर अधिक फोकस करैत पर्यटन केँ बढावा भेटत जे क्षेत्र आ राष्ट्र दुनू लेल जरूरी अछि।
अमितः बिहारक कोन-कोन भूभाग एकर परिधि में अछि? आ ई परिधि तय करइ के आधार की अछि? की जे गणना अहाँ सब करय छी से सरकारी दस्तावेज सभक हिस्सा अछि कि नहि?
प्रवीण: गंगा दक्षिण, कोसी के पूर्वक धारा पूब, नेपाल सीमा उत्तर आ गण्डकी के सीमा पश्चिम, एहि भीतर के कुल 18 जिला विशुद्ध मिथिला थिकैक जतय समान बोली, शैली, पद्धति, पांडित्य, परम्परा, लोक निवास करैत अछि।
यदि जॉर्ज अब्राहम ग्रियर्सन के लिंगुइस्टिक सर्वे ऑफ इंडिया के बात करब त बिहार के कुल 24 जिला आ झारखंड के 6 जिला सहित के मिथिला कहल जा सकैत अछि, अंतर्राष्ट्रीय मैथिली परिषद द्वारा भारत सरकार केँ देल स्मारपत्र में एकरे उल्लेख अछि।
तेसर, 2013 में भारतीय संसद में सांसद कीर्ति आजाद द्वारा राखल गेल प्राइवेट पार्टी बिल द्वारा 2 जिला चम्पारण छोड़ि बाकी बिहार आ झारखंड के कुल 28 जिला केँ मिथिला मानैत बिहार आ झारखंड के सीमा पुनर्गठन करैत मिथिला राज्य बनेबाक मांग कयल गेल छल।
सरकारी दस्तावेज सब मे मिथिला के सम्बंधित बात शायद कतहु नहि अछि, कियैक त मिथिला में अनार्की (राज्यविहीनता) लगभग राजा शिव सिंह के बादहि सँ आबि गेल आ तकर बाद विभिन्न छोट छोट राजा सभक क्षेत्र बनिकय मुगल साम्राज्य केँ टैक्स दैत, फेर ब्रिटिश साम्राज्य केँ टैक्स दैत ओहि रियासत सभक नाम भेल जे मिथिलादेशान्तर्गतक राज्य सब कहायल। हँ, धर्मक्षेत्र (प्रयाग, केदारनाथ, बदरीनाथ, काशी, अयोध्या, बैद्यनाथधाम, कामाख्या, आदि) सब मे मिथिलादेश अन्तर्गत के राजा सब द्वारा कीर्ति आदिक शिलालेख आ गोटेक स्थान पर भेटल पांडुलिपि आदि, तिरहुत शब्द के प्रयोग सहित के कानूनी अभिलेख सब सेहो भेटल अछि जे मिथिलाक पूर्वाधार केँ मजबूती प्रदान करैत अछि।
अमित: मिथिला राज्यक आंदोलन मात्र 4-5 टा जिला तक सीमित कियैक अछि? 5 या 8 जिला सँ मिथिला राज्य कोना बनत?
प्रवीण: अहाँ त बेसिये कहि देलियैक, हमरा हिसाब सँ मिथिला राज्य लेल आंदोलन एखनहुँ सुसुप्त अछि। गोटेक संस्था मात्र समय समय पर मांग रखैत रहल अछि। कोनो संस्था दिल्ली के जंतर मंतर पर प्रत्येक संसद सत्र आरम्भ दिन धरना-प्रदर्शन करैत छथि, कोनो संस्था द्वारा विभिन्न जिला सब मे जनजागरण लेल यात्रा आ रोड शो सब करैत छथि, कियो सामाजिक संजाल आ न्यूजपेपर में मुद्दा जियेने छथि, एहि सँ इतर जनांदोलन के रूप में मिथिला राज्य के मुद्दा एखन धरि कतहु नहि भेल अछि। थोड़ बहुत प्रयास होइछ से दरभंगा टा में। एखन नव संकल्प संग मिथिला राज्य निर्माण सेना सब जिला केँ जगेबाक काज सिलसिलेवार तरीका सँ कय रहल अछि। सम्भवतः 2024 के संसदीय चुनाव आ 2025 के विधानसभा चुनाव में दलीय व्यवस्था में सेहो मिथिला राज्य के मुद्दा राजनीति में प्रवेश करत आ तखन धीरे धीरे लोक के अन्तरप्रकाश जागत एहि लेल। एखन धरि आंदोलन कतहु माटि नहि पकड़लक अछि।
राज्य होइत कि छय सेहो 100 में विरले 4-5 लोक बुझैत अछि। नौकरीजीवी केँ राज्य आ राजनीति आदि सँ बहुत बेसी लगाव नहि रहैत छैक। राजनीतिक साकांक्ष एतबा भेलैक अछि जे सरकारी कोष पर मुखिया-सरपंच-समितिक अधिकार होइत छैक, कोहुना चुनाव जीत आ ५ वर्ष मे कमाय कय ले।
1950 के दशक में डॉ लक्ष्मण झा बड़ा नीक ढंग सँ एहि बात के व्याख्या कयने छथि जे मिथिलाक लोक कतेक सहिष्णु होइत अछि आ राजनीतिक आकांक्षा कतेक आ कोन टाइप के लोक में होइत छैक। ओना ओ उत्तरप्रदेश के लखनऊ सँ पूरब सुदूर पूब आसाम के अंतिम छोर तक मात्र 3 गोट सैन्यगार आ लखनऊ सँ पश्चिम पाकिस्तान सीमा धरि कुल 7 गोट सैन्यगार स्वतंत्रता उपरान्त राखिकय देशक अवस्था नियंत्रण में लेल गेल छल।
इशारा साफ छैक जे सरकार प्रति मान्यता आ स्वीकार्यता के अवस्था एहि क्षेत्र में अन्य के तुलना अत्यन्त सहज अछि।
आर मिथिला राज्य के वास्तविक लाभ कि हेतैक से विश्वास एलिट्स द्वारा मास तक पहुँचेबाक काज में असफलता एकर मूल कारण थिकैक।
पढ़ल-लिखल लोक में सेहो नव राज्य गठन के बात विभाजनकारी, विखंडनकारी आदि तगमा पबैत छैक। फेर मिथिला के बहुजन समाज आ पढ़ल लिखल पर्यन्त बहुलता में आर्थिक स्थिति केँ केनाहू सुधार करय लेल चाहत रखैत अछि, ओकरा सब केँ बिहार होइ, मिथिला होइ, बंगाल होइ, सब बात धैन सन।
लेकिन सोशल मीडिया के युग आ एहि पर मैथिली मिथिला के अनेकन चर्चा के प्रचुरता सँ नया पीढ़ी में निजता, मौलिकता आ पहचान बचेबाक सोच क्रमिक रूप सँ बढ़ि रहल छैक। आगामी दिन में राजनीतिक संघर्ष मार्फ़त गोटेको आधेक सफलता प्राप्त कयलाक आ सदन धरि मिथिलावाद लेल पहुँचबाक काज होइत देरी पैघ हुजूम उमड़त। तखन मात्र जनांदोलन सब देखबय। से मात्र 5 टा जिला में नहि, सौँसे मिथिला में देखबय।
एखन त न ऊधो को लेना आ न माधो का देना!
अमित: मिथिला राज्य आन्दोलनी लोकनि चम्पारण सँ सन्थाल परगना तक मिथिला राज्य कहैत छथिन। जँ एकरा मिथिला राज्यक प्रस्तावित नक्शा मानि ली त’ 5 या 8 जिला छोड़ि आन जिला सब मे मिथिला राज्यक मांग केनिहार कियैक नहि भेटैत अछि?
प्रवीण: फेर वैह कहब जे पहिने के आंदोलन सम्बन्धित प्रश्न में कहने रही। राज्य प्रति नगण्य जनजागरण आ राजनीतिक जनचेतना में मिथिला राज्य प्रति कोनो भाव नहि होयब एकर मूल कारण थिक। ऊपर सँ यथास्थितिवादी राजनीति जे विद्यमान राजनीतिक अवस्था मे सत्तारोहण के सपना बुनने अछि, जेकरा विभाजित समाज सँ अपन पक्ष मजबूत होइत देखाइत छैक, ओकरा सब द्वारा भाषा आ संस्कृति पर एकल जातीय वर्चस्व स्थापित रहबाक भय देखा जनमत में मिथिला प्रति वितृष्णा उत्पन्न करैत अछि। एतबा नहि, दरभंगा आ दरभंगिया केर चायल, उपनिवेश, वर्चस्व स्थापित होयबाक भय सेहो देखेबाक कारण मिथिला राज्य प्राप्ति प्रति बहुतो जिलाक लोक में कोनो पैघ उत्साह हाल नहि छैक।
अमित: 2011 के जनगणना मुताबिक 30 टा में सँ 18 टा जिला एहेन अछि जाहि में 1% लोक मैथिली केँ अपन मातृभाषा नहि लिखेने अछि, 4 टा जिला में 1 सँ 3% लोक मैथिली केँ अपन मातृभाषा लिखेने अछि। एकरा दोसर तरीका सँ पढ़बैक त इहो पता चलैत छैक जे एहि 30 टा जिला में 10 टा जिला एहेन जतय मैथिलीक नाम लेबयवला हज़ारो टा लोक नहि अछि। माने 30 टा में सँ 22 टा जिला साफ-साफ कहैत अछि जे ओकर मातृभाषा मैथिली नै छै। तँ मिथिला राज्यक आधार की तय कयल जाय? मैथिली भाषाक आधार पर मिथिला राज्य कोना बनत?
प्रवीण: जनगणना के तथ्यांक अनुसार मैथिली भाषी के संख्या मात्र 1.2 करोड़ सुनलहुँ जे स्पष्टतः मिथ्यांक थिक, ई विश्वसनीय नहि अछि। गणक द्वारा मनमानी पूर्वक भाषा के प्रविष्टि मैथिली सँ इतर कयल जेबाक समाचार आ सच्चाई सुनैत रहल होयब, तेँ जनगणनाक आधार पर भाषा सम्बन्धी विश्लेषण करब समाज संग न्याय नहि हेतैक।
आ, भाषा केँ राज्य प्रायोजित रूप सँ खण्डित करैत रहबाक इतिहास सेहो अछि। कहिया सँ बज्जिका आ अंगिका आदि केँ भाषा के रूप मे कोना-कोना मान्यता दैत मैथिली केँ खण्डित कयल गेल छैक, स्वयं मैथिली केँ सेहो दशकों-दशकों धरि हिन्दीक बोली कहि-कहि कुप्रचार सब भेले छैक।
मैथिली के ऊपर किछु सीमित साहित्यकार जे खास जाति समुदाय केर रहल ओहेन कॉकस द्वारा सिंडिकेटिंग सँ मैथिली के संकुचित बनेबाक महाभूल सेहो मैथिली प्रति समर्थन केँ कमजोर बनेलक।
मैथिली केर मानक में केवल दरभंगा, मधुबनी, सहरसा, सुपौल, आदि किछु जिला आ ओहिठामक किछु खास समुदाय केर लेखक साहित्यकार धरि सीमित रहि जेबाक कारण अन्यत्र लोक भाषा के आधार पर एकजुट नहि रहि सकल। फराक बोली शैली सभपर आधारित लेख-रचना केँ सेहो यदि मैथिलीक नाम पर प्रकाशित होइतैक त शायद स्थिति दोसर रहितैक, लेकिन से सब गलती भेल छैक।
एहि तथ्य (भाषा आधारित जनगणना तथ्यांक) केर समीक्षा 1901 सँ 1911, 1921, 1931 आदिक जनगणना लैत आगामी 2022 में होइवला जनगणना धरि के तथ्यांक केर आधार पर विश्लेषण करय पड़त आ स्वतः देखब जे जेना जेना बिहार के प्रायोजित खेल मैथिली केँ कमजोर बनेलक, ताहि सभक दुष्परिणाम भेल जे लोक मैथिली सँ दूरी बना लेलक।
ई तोड़ हाल धरि जारी अछि। किछुए दिन पहिने राजद राज्यसभा सांसद मनोज झा द्वारा अंगिका के लेल कोड के मांग यैह देखबैछ जे जाति धर्म के बाद आब भाषा-बोली में समाजक अन्तर्विभाजन सँ अपन पक्ष मे मत गोलबंदी कयल जा रहल अछि।
हिसाब सँ ई समस्त भाषा विवाद सँ एकटा भाषा लाभान्वित भेल ओ थिकैक हिन्दी। एखनहुँ धरि भारतक राष्ट्रवाद केँ मजबूत बनेबाक लेल छुपल एजेन्डा यैह छैक – हिन्दी केँ एक राष्ट्र एक राष्ट्रभाषाक रूप मे स्थापित करब। हालांकि जे-जे राज्य अपन मौलिकता केँ छोड़ि हिन्दी अपनेलक ओ पिछड़ा राज्य केर रूप मे चिह्नित भेल अछि।
हिन्दी अपनेबाक लम्बा इतिहास एतय रहल। एतेक तक कि मिथिलाक्षर आ मैथिली केँ परित्याग कय देवनागरी आ हिन्दी मे राजकाज आ कोर्ट कचहरी के काज करबाक आदेश जारी कयल गेल रियासती राजा सब द्वारा। एहि में ब्रिटिश शासन, मुगल शासन, बिहार सरकार, भारत सरकार, सभक दबाव, नीति, निर्णय के सेहो प्रभाव रहल। लोक सेहो हिन्दी केँ राष्ट्रभाषा मानि अपनेलक, हिन्दी साहित्य केर पढ़ाई अंग्रेजी सँ बेसी लोकप्रिय बनल। मैथिली के शिक्षा के भाषा तक नहि बनय देल जा सकल बहुतो दिन धरि, बाद में वैकल्पिक साहित्य के विषय के रूप में मैथिली केँ प्रारंभिक शिक्षा में आनल जा सकल। उच्च शिक्षा लेल मैथिली केर पढ़ाई कोलकाता विश्वविद्यालय, पटना विश्वविद्यालय, बनारस हिंदू यूनिवर्सिटी आदि तक पहुंच त बनल लेकिन ओ सब सरकार के उदासीनता के कारण आ मैथिली भाषा अध्ययन सँ प्राध्यापक, शिक्षक अल्पमात्रा में नियुक्ति पेबाक धरि सीमित अवसर के कारण दीर्घकालिक नहि बनि सकल।
मतलब जे मैथिली लेल अपन आ आन सब विपरीत रहल। स्वान्तःसुखाय मैथिली भाषा केर पढ़ाई, लेखन, शोध, आदि लोक करैत आबि रहल छल, आइयो करैत अछि। बीपीएससी में मैथिली केर विकल्प देलाक बाद एकर महत्व त बढ़ल लेकिन फेर एकरा हंटा देबाक आ निरन्तर घटिया बयानबाजी सँ लोक में वितृष्णा उत्पन्न होइत चलि गेल।
तेँ एहि दुरावस्था केर कारण भाषा आधार पर आजुक मिथिला में मैथिली सचमुच एक वृद्ध गाय समान अछि। आखिरी समय संविधान के अष्टम अनुसूची में स्थान आ संघ लोकसेवा आयोग में प्रवेश, ई नया ऊर्जा देलक अछि। आर मैथिली में फ़िल्म, मीडिया, लोककला, रंगकर्म, संचारकर्म आदि हाल एक दशक में सोशल मीडिया के कारण पुनः बढ़ि रहल अछि। लेकिन शिक्षा आ सरकारी कामकाज सँ दूर एकर मूल विकास आ क्षेत्र विकास ठमकल अछि, से रहबे करत।
आब भाषा आधार पर मात्र राज्य गठन नहि होइत छैक। मिथिला राज्य के समग्र आधार पर हम पहिने कहि चुकल छी। मिथिला एक सभ्यता थिकैक। मैथिल एक पहचान थिकैक। आर्थिक पिछड़ापन आ एहि क्षेत्र के मुख्य समस्या बाढ़िक निदान, उचित कृषि, सिंचाई, पनबिजली उत्पादन, जलपरिवहन, जलकृषि, रिवर पोर्ट्स, आईटी हब्स, एजुकेशनल इंस्टीट्यूसन्स आ कृषि उत्पाद आधारित उद्योग सँ अन्य विभिन्न सम्भावित निवेश के क्षेत्र, ई सब थिकैक राज्य निर्माण के आधार। भारत मे पुनः राज्य गठन आयोग बनेबाक बहस में राष्ट्रीयता केँ मजबूत बनेबाक आ मजबूत प्रशासन आ न्याय व्यवस्था सभक लेल छोट छोट राज्य बनेनाय जरूरी छैक। तदनुसार बनय मिथिला राज्य।
अमितः दरभंगा-मधुबनीक लोक अखनो सहरसा-सुपौलक मैथिली आ मैथिल सभ कें हेय दृष्टि से देखैत अछि आ ओकरा से अपना कें श्रेष्ठ गिनैत अछि आ ओकर भाषा के मखौल बनबैत अछि। तहिना सहरसा-सुपौलक लोक अपना कें मैथिलीभाषी नै गिनैत अछि। आर त’ छोड़ू, दरभंगा-मधुबनीक ब्राह्मण आ कायस्थ सभ कें छोड़ि कें बाकी मैथिली बजनाहर सभ अपना कें मैथिलीभाषी नै कहैत अछि (हमहूं इहए बेल्टक आदमी छी, गाम दरभंगा मे, पलल-बढ़ल मधुबनी मे, मातृक आ सासुर सेहो मधुबनी मे अछि; दसमा क्लास मे ऐच्छिक विषय मैथिली छल आ मैथिली से अनुराग अछि तैं फर्स्टहैंड जनै छी)। एना मे कोना बनत मैथिलीक आधार पर मिथिला राज्य?
प्रवीणः एक शिक्षित लोक केँ ई लिखब-बाजब जे दरभंगा-मधुबनीक लोक एना करैत छैक, दोसर केँ हेय दृष्टि सँ देखैत छैक… केवल आ केवल कपोलकल्पना आ पूर्वाग्रह मात्र देखबैत छैक। अहाँक प्रश्न सँ पहिनहि जतेक बातक दृष्टान्त अहाँ रखलहुँ से आधारहीन आ चाह दोकान पर कयल जायवला चर्चाक द्योतक मात्र अछि। यदि किछु दृष्टान्त उदाहरण सहित आ अहाँक मन-मस्तिष्क मे केना ई सब पूर्वाग्रह बनल से स्पष्ट करब तखनहि हम लोकक कहय-सुनय-बुझय केर विन्दु पर किछु बाजि सकब।
हमरा बुझने जे लोक छैक, विशुद्ध आमजन जे जमीन पर रहि रहल छैक ओकरा सब केँ अपन भाषा मैथिली थिकैक से पता छैक। लेकिन पूर्वाग्रही सोच, जातिवादी विचारधारा सँ कुन्ठित लोक, खासकय केँ ब्राह्मण जाति सँ घृणा करयवला एकटा समूह द्वारा कुप्रचारित करयवला, कियो-कियो ब्राह्मण-कायस्थ आदिक भाषा मैथिली कहनिहार, माने अन्दाजी आ मनमर्जी अपन भीतर रहल कोनो न कोनो कुन्ठा के चलते भाषा केँ परिभाषित करबाक अनधिकृत काज करैत रहैत छैक। एहि सब तरहक आधार पर भाषाक विमर्श नहि कयल जाइत छैक। लोकजीवन मे प्रचलित भाषा, घरे-घरे आ अंगने-अंगने प्राकृतिक रूप सँ प्रयोग कयल जायवला भाषा, आम जनजीवन मे प्रचलित भाषा, भाषा विज्ञान केर आधार पर परिभाषित दायराक भाषा, ध्वनि, उच्चारण, व्याकरण, व्यवहार आदिक आधार पर कोन स्थान, कोन गाम, कोन ठाम आदि मे बाजल जायवला आमजनक भाषाक समझ – एहि सब तरहें भाषाक विमर्श करबाक चाही। नहि कि लोक एना, लोक ओना… आ ओ कोन लोक थिक, के ओना करैत अछि, ओकरा पास कतेक अधिकार छैक ई सब बयानबाजी करबाक… ताहि पर केन्द्रित रहिकय विमर्श करू।
अहाँ सेहो जाहि बेल्ट के हेबाक बात कहलहुँ आ जाहि तरहक आधारहीन तथ्य पर भाषाक आधार केँ झुझुआन मनलहुँ से असान्दर्भिक अछि। मैथिली राष्ट्रीय भाषाक सूची मे जे गेलैक ताहि समय मे सेहो कतेको लोक एहिना कुतर्क सब करैत भाषा केँ कमजोर आ हिन्दीक बोली सिद्ध करय के चेष्टा कयनहिये छल। पंडितक भाषा कहिकय लालू यादव सन तथाकथित ‘सामाजिक न्याय’ करनिहार जननेता आ तथाकथित ‘मूक वंचित समुदायक मुंह मे आवाज देनिहार मसीहा’ सेहो एहि सब कुतर्क मे मैथिली केँ बिपीएससी सँ हंटा देलनि। एहि पर न्यायिक प्रक्रिया मे सेहो बिहार सरकार विरूद्ध पटना हाईकोर्ट मे रिट दायर भेल। रिट के निर्णय बिहार सरकार के विरूद्ध आयल। पुनः बिहार सरकार एहि बात केँ सुप्रीम कोर्ट तक लय गेल। अन्ततोगत्वा २०१० मे ओहो सब पेटिशन केँ खारिज करैत पटना हाई कोर्ट द्वारा देल गेल डिग्री कायम रखैत मैथिलीक अस्तित्व केँ जीवित राखल गेल।
अहाँ सँ हमर अनुरोध जे एहि तरहक भाषा-सम्बन्धी पूर्वाग्रह अपन मन सँ निकालि फेकू। अहाँ पढलहुँ तेँ मैथिली फर्स्ट हैन्ड लिखि पबैत छी, ताहि सँ पूर्व अहाँ अपन घर-परिवार मे जे बजलहुँ, परिवेश मे जे संस्कृतिक अनुकरण कयलहुँ, ओ सारा मैथिली छल। तेँ मातृभाषा मैथिली प्रति एहि तरहक क्षुद्र आ दरिद्र सोच एक पढ़ल-लिखल लोकक त एकदम नहि हुए, हम यैह कामना करब।
आर अन्त मे अहाँक एक पंक्तिक प्रश्न जे एना मे कोना बनत मैथिलीक आधार पर मिथिला राज्य – तेकर उत्तर मे कहब जे भाषा अनेकों आधार मे एकटा मुख्य आधार थिकैक, जेकरा सम्बन्ध मे कुप्रचार, कुतर्क आ कुत्सित मानसिकता केँ हरबैत भाषा विमर्शक उचित मानदंड पर निर्णय करबाक संग शिक्षा, राज्यक कामकाज, संचार, कलाकर्म, फिल्म, आदिक भाषा केँ सबलता दैत मिथिला राज्य केर निर्माण जरूरी छैक। से कयल जेबाक मांग छैक। भाषा लेल प्राप्त अधिकार केर उपयोग करैत सरकारी विज्ञापन सेहो मैथिली लेल होयब बाकिये छैक।
अमितः जं मैथिलीक आधार पर राज्य नै बनत तं आधार कोन? तिरहुत वा मिथिलाक ऐतिहासिक आधार पर? जं हं त’ कोना जखनि कि तिरहुत क्षेत्रक जनता अपना कें मिथिला सं नै गिनैत अछि। अत्ते तक की सीताक जन्मभूमि यानी सीतामढ़ी जिलाक (व आस-पासक जिलाक) लोक सभ अपना कें वज्जिकाभाषी कहैत अछि। भागलपुर-मुंगेरक वासी सभ अपना कें अंग प्रदेश मे गिनैत अछि आ पूर्णिया व आस-पासक लोक अपन भाषा कें ठेठी कहैत अछि।
प्रवीणः मिथिला राज्यक एकमात्र आधार भाषा नहि छी से बेर-बेर कहि चुकल छी। तथापि अहाँक बारम्बार यैह प्रश्न आ आशंका, दुविधा सब देखैत फेर कहय चाहब – मिथिला हो, तिरहुत हो, बज्जि हो, विदेह हो, वैदेही हो, तीरभुक्ति हो, जे सब पूर्वक समय मे मिथिलाक वैशिष्ट्य केर आधार पर नाम रहि चुकल अछि, ताहि सब पर चर्चा होइत रहैत छैक। कुन समय मे कुन नाम रहल से पहिने कतेको नाम केर चर्चा विभिन्न कालखंड मे आयल मिथिलाक इतिहासकार सब मानैत छथि, लिखने छथि। वर्तमान समय मे सर्वथा उपयुक्त नाम जे लोकप्रचलन मे अछि, जाहि पर देश-विदेशक अनेकों शोधकर्ता विद्वान लोकनि अपन-अपन शोधपत्र लिखि कैम्ब्रिज विश्वविद्यालय सँ लैत जर्मनी, जापान, आस्ट्रेलिया, फ्रान्स, बेलायत, अमेरिका व भारतक विभिन्न विश्वविद्यालय आ शोधादि मे ‘मिथिला’ केर मान्यता प्रदान कएने अछि। एतय सेहो अहाँ सीतामढ़ी जिलाक लोक ई नहि मानैत अछि कहलहुँ से तुलना योग्य नहि अछि। कतय राष्ट्रीय-अन्तर्राष्ट्रीय पटल आ कतय ई अहाँक सम्पर्कित किछु लोक। हम २०१३ मे सीतामढ़ीक पुनौराधाम सँ शिवहर होइत मुजफ्फरपुर तक रथयात्रा मे शामिल रही। लगभग १०० टा नुक्कड़ सभाक आयोजन भेल छल। एकटा बड मोटगर रजिस्टर मे हजारों आदमीक हस्ताक्षर आ स्थानीय मुद्दा संकलन कयल गेल छल मिथिला राज्य निर्माण सेना द्वारा। कतहु विरोध के एकहु टा स्वर नहि सुनायल। हँ शिवहर जिलाक देकुलीधाम महादेव मन्दिर के पास एक कोनो दुबेजी यात्रा ओत्तहि सँ घुरेबाक लेल हल्ला कयलनि, दरभंगा-मधुबनीक उपनिवेशी मुद्दा कहैत मिथिला राज्य केर विरोध कयलनि, आ हुनका तुरन्ते ओहिठामक मुखियाजी श्री राजेन्द्र प्रसाद यादव आ मन्दिरक मुख्य पूजारी भारती परिवार द्वारा परिचय मंगलापर वैह स्वयं मिथिलाक बाहरी लोक सिद्ध भेलाह आ हुनकहि जमिकय विरोध भेल, माइक सेहो हाथ सँ छीनि लेल गेलनि, ओ लंक लयकय दोग-सान्हि दिश भगलाह। ई हमर आँखिक देखल बात कहि रहल छी। ऐतिहासिक दिन छल ओ १ जून २०१३। हमरा सब केँ वैह मुखियाजी एतेक पैघ आसरा भेलाह जे ओहि राति ओत्तहि विश्राम आ भोजनक इन्तजाम सेहो कयलनि। भोरे गरम-गरम पूरी, तरकारी आ जिलेबी भरि पेट खुआकय आगू विदाह कयलनि। जनता केँ सम्बोधन मे ओ कहने छलाह जे कियो त आयल हमरा सब केँ अपन असल अस्मिता सँ जोड़य लेल। हम सब जनकक सन्तान छी, मैथिल छी पहिने, तखन किछु आन छी।
तहिना एकटा रिटायर्ड प्रधानाध्यापक जी शिवहर जिला मुख्यालय मे हमरा सभक सभा मे सम्बोधन करबाक इच्छा रखलनि, बाजय लेल स्वागत कयल गेलनि आ ओ ई बात रखलाह जे एकटा समय छल, हमहुँ स्वयं केँ मैथिलीभाषी बुझि एम्हुरका शैली मे मैथिली लिखी, लेकिन दरभंगाक लेखक लोकनि हमर मैथिली केँ अशुद्ध करार देल करथि, मोन टूटि जाइत छल। निस्सन्देह ई गलती दरभंगाक एकटा खास साहित्यिक कौकस द्वारा होइत रहल छल, एखन धरि होइत अछि। लेकिन आब जाहि गति सँ लोक मे जनजागरण आ अपन भाषा प्रति सजगता बढि रहल अछि, भाषा आधारित सृजनकर्म आ सृजनक सम्मान लेल खुजल सरकारी अकादमी सँ लाभ प्राप्तिक सामान्य शिक्षा जन-जन धरि पहुँचय लागल अछि, आब ईहो भूल आ भ्रम जल्दी टूटत। सर्वसमावेशी साहित्यिक योगदान केर कदर होयत।
जखन यात्रा शिवहर आ मुजफ्फरपुर केर बीच हाईवे पर सँ गुजरि रहल छल, चौक-चौराहा पर वृद्ध आ सम्भ्रान्त लोकनि सब आबिकय यात्री सब केँ भरपूर आशीर्वाद दैत कहथि जे आजादी के इतने वर्षों बाद हमें हमारे मूल से जोड़ने के लिये कोई तो आया…! एहि लाइन केर अर्थ अहाँ बुझू। लोकक मन मे मिथिला प्रति के लगाव केँ बुझू। जे स्वयं बिहारी जातिवादी राजनीति आ तथाकथित सामाजिक न्याय वला झाँसा मे रहत ओकरा सभक नजरि मे ई मूल, मौलिकता, शुद्धता आदिक महत्व कतेक हेतैक! स्वतः अन्दाज लगाउ। एखन त मात्र ७५ वर्ष आ अमृत महोत्सव धरि आबिकय ८०% पलायनक शिकार भेल अछि मिथिलावासी, राज्यविहीनताक अवस्था यैह रहि गेल त आगामी १० वर्ष बाद देखब जे लोक-लोक बीच केहेन-केहेन अन्तर्संघर्ष आ पलायनक दंशक दुष्परिणाम सब सोझाँ अबैत अछि।
लोक बज्जिका भाषी हो, सम्मान दियौक। अंगिका भाषी हो, सम्मान दियौक। मिथिला सर्वसमावेशी सिद्धान्तहि पर आ वर्तमान लोकक जनादेश अनुसारे आगू बढि सकैत अछि। मिथिला लेल विजन डकुमेन्ट मे ई सब बात खोलिकय जन-जन केर हाथ मे पहुँचेबाक काज एखन धरि बाकिये अछि। कहियो सुनल आइ धरि जे मिथिला राज्यक मांग करनिहार भागलपुर केर अंगिकाभाषी केँ या सीतामढ़ी-शिवहर-मुजफ्फरपुर केर बज्जिकाभाषी केँ मिथिला राज्य हुनका लोकनिक प्रति केहेन सोच छन्हि से कतहु लेनदेन कयलक या आपस मे बैसिकय बातचीत कयलक… कतहु नहि। निस्संदेह, मिथिला राज्य निर्माण सेनाक यात्राकाल मे वैह शिवहर-मुजफ्फरपुर सड़कखण्ड मे बज्जिका भाषाक एक कार्यकर्त्री नेतृ हमरा सब केँ अपन घर मे स्वागत करैत बजौलनि आ एहि लेल सहमति देलनि जे क्षेत्रक समग्रताक आधार पर मिथिला राज्यक मांग बज्जिकांचल सँ बेसी महत्वपूर्ण आ जरूरी अछि। भाषा विकास लेल आ मिथिला राज्य भीतर बज्जिकांचल आ अंगिकांचल विकास परिषद केर अवधारणा सेहो जोड़िकय बढू, हम सब संग रहब। त ई जरूरी अछि जे मिथिला राज्य केर मांग करनिहार सब एक मंच पर मोर्चाबद्ध होइथ आ एहि सब मुद्दा केँ उचित ढंग सँ सम्बोधित करैत घोषणापत्र (मेनिफेस्टो) जारी करथि। एखन धरि मिथिला राज्यक आन्दोलन केँ व्यवस्थित करबाक काज नहि भेल अछि, हमरा ई स्वीकार करय मे कोनो असोकर्ज नहि। ई सब जल्दी हो। तखनहि २०२४ आ २०२५ केर सपना पूरा होयत।
अमितः जं कनि देर लेल मिथिला राज्यक अवधारणा कें स्वीकार क’ लेल जाय त’ एइ राज्यक राजधानी कत्त’ हेतै? दरभंगा? अहां कें बुझाइत अछि जे अतेक विशाल भू-भागक लोक (जे अपना कें मिथिलाक हिस्सा मे नै गिनैत अछि से), दरभंगा कें अपन राजधानी मानबा लेल तैयार हैत?
प्रवीणः राजधानी निस्सन्देह दरभंगा हेतैक। दरभंगा मे सारा पूर्वाधार उपलब्ध छैक। बाकी पूर्वाधार विकास करब सेहो आवश्यक छैक। दरभंगा एयरपोर्ट आ दरभंगा मे एम्स केर स्थापना एहि बात केँ आर सबल बनेलक अछि। दरभंगा सँ सम्पूर्ण मिथिलाक्षेत्रक कनेक्टिविटी पर हाल नीतीश कुमार सरकारक समय मे बहुत महत्वपूर्ण काज सब भेलैक अछि। दरभंगा सँ पूब आ पच्छिम दुनू दिशक यात्रा लेल कोसी, गंगा, बागमती, कमला-बलान आदि मुख्य नदी सब पर पूलक निर्माण आ सड़कक अवस्था मे उल्लेखनीय सुधार सेहो भेलैक अछि। आब दोसर केकरो स्वीकार नहि हेतैक ई सब तरहक कल्पना करब एखन हड़बड़ी हेतैक। विजन डकुमेन्ट मे हमर सुझाव रहत जे बेगूसराय केँ औद्योगिक राजधानी, मुजफ्फरपुर केँ अन्तर्राष्ट्रीय मंडी, भागलपुर केँ अन्तर्राष्ट्रीय सिल्क मंडी आ हवाईअड्डा संग उप-राजधानी, पूर्णिया केँ हवाईअड्डा आ अन्तर्राष्ट्रीय खाद्यान्न मंडी आ एहि तरहें क्षेत्रीय विशिष्टताक आधार पर नवाचार आ पूर्वाधारक विकास सहित मिथिला राज्य केर स्वरूप पर सहमति बनय। आपस मे जखन वार्ता शुरू हेतय तखनहि ई सब संभव अछि। से आब जल्दी हो। ईहो सब त बाकिये छैक होयब।
अमितः स्टेट रिऑरगनाइजेशन कमीशन मे मिथिला राज्यक आधार किएक नै मानल गेल? की ऊपर वर्णित कारण सभ दुआरे त’ नै वा तत्कालीन मैथिल प्रबुद्ध वर्ग (दरभंगा महाराज सहित) किएक नै सफल भ’ सकलाह?
a. दरभंगा महाराज त’ देशक सभसं पैघ जमींदार छलैथ आ कांग्रेस सहित देश लेल कतेको काज केलैथ (ई दावा अक्सर पढ़बा मे अबैत अछि)। फेर किएक नै बनबा सकलाह मिथिला राज्य? की हुनकर प्रयत्न ईमानदार नै छलन्हि?
प्रवीणः एसआरसी मिथिला राज्य केँ केवल एलिट्स केर मांग कहि ‘जनभावना मे कमी’ केर आधार पर खारिज कयने रहय, जाहि मे अध्यक्ष फजली अहमद एक न्यायाधीश केर तौर पर स्वयं पटना कोर्ट मे काज करबाक आ स्थानीय भला-भद्रलोक संग भेल वार्ता-विमर्श-बहस आदिक आधार मानबाक जिकिर सेहो कयने छथि, ई बात हम डा. अलख निरंजन सिंह व डा. प्रभाकर सिंह केर शोधपत्र मे पढने रही। आयोगक पूरा प्रतिवेदन हम स्वयं नहि पढ़ने छी। आर, सच छैक जे मिथिला राज्य एखन धरि जनान्दोलनक रूप नहि पकड़ि सकलैक अछि। ई एखनहुँ वैह अवस्था मे छैक जे एलिट्स केर मांग थिकैक। एलिट्स मे आब केवल उच्च जातिक लोक नहि, आइ आर्थिक रूप सँ आ बौद्धिक रूप सँ सक्षम गैर ब्राह्मण-कायस्थक कतेको लोक एहि मांग केँ अपन समर्थन देलनि अछि। लेकिन ओहो लोकनि एहेन करिश्माई लोकनेता (जननेता) नहि भ’ प्रबुद्धजन मात्र थिकाह। दरभंगा महाराज केर प्रयास पर हमर अध्ययन नहि अछि। हुनका द्वारा कयल गेल मांग केर एक पत्र जरूर हम देखलहुँ, लेकिन ता धरि डार आयोग द्वारा देल गेल रिपोर्ट मे भाषा पर आधारित राज्यक गठन केँ खंडित कय देल गेल छल। दोसर बात, दरभंगा महाराज स्वयं कतेको तरहक दबाव मे रहथि। जमीन्दारी व्यवस्थाक खारेजी सँ लैत जगह-जगह हुनकर विरोध मे कम्यूनिस्ट आन्दोलनक चर्चा सेहो हम सुनैत रहल छी। तेँ, हुनकर असफलता पर समुचित अध्ययन उपरान्त मात्र अपन विचार राखि सकब।
अमितः जं कनेक देर मानि लेल जाय जे मिथिला राज्य बनक चाही त’ ओकर बाद की? देशक सभ सं पिछड़ल ई इलाकाक विकासक विजन की अछि? कोना चलतै ई राज्यक अर्थव्यवस्था? कोम्हर लगतै उद्योग-धंधा? किएक आओत लोक ई प्रस्तावित मिथिला राज्य मे निवेश करबा लेल जखन कि एइ इलाकाक दू-तिहाई से बेशी इलाका मे सालक 8 महीना पानि लागल रहैत छै? कोना देबै 5 करोड़ मैथिल कें रोजगार (जं 30 टा छोड़ू, 22 या 20 टा जिला के आधार पर मिथिला राज्य मानि ली तं)? गौरवशाली अतीतक बूते कतेक दिन चलत मिथिला आ प्रस्तावित मिथिला राज्य?
प्रवीणः सब सँ बेसी सार्थक, सकारात्मक आ महत्वपूर्ण विन्दु अहाँ द्वारा एहि बुन्दाक प्रश्न सब सँ पुछल जेबाक अनुभूति भेटल। एहि पर हालहि हम एक लेख लिखने छी। एहि लेख मे ‘मिथिला लेल राजनीति करबाक आधारपत्र’ शीर्षक अन्तर्गत हम अपन बौद्धिक सामर्थ्य अनुरूप मिथिला राज्य केर सम्भावित क्षेत्र आ विकास केर अवधारणा, रोजी-रोजगार, किसानी-व्यापार आदिक समग्र खाका मात्र खींचने छी। एहि सब विन्दु पर विज्ञजन लोकनिक समूह बैसथि, निर्णय करथि आ तदनुसार मिथिला राज्यक अवधारणापत्र घोषित हो। ई बहुत जरूरी अछि। पढूः https://maithilijindabaad.com/?p=17595
अमितः जं चंपारण सं संथाल परगना वला नक्शा मानि ली मिथिला राज्यक त’ 22 टा लोकसभा सीट आ 169 टा विधानसभा सीट होइत अछि। एइ मे से कतेक राजनीतिज्ञ व राजनीतिक दल मिथिला राज्यक पक्ष मे छथि?
प्रवीणः ईहो बहुत महत्वपूर्ण सवाल लागल। २०१४ मे मिथिला राज्य लेल एकटा संगोष्ठी भेल छल। मिथिला राज्य निर्माण सेना द्वारा ताहि समय दर्जनों नेताक सहभागिता सँ संगोष्ठी मे नेतृत्वकर्ता लोकनिक जनादेश लेबाक चेष्टा कयने रहथि। उपस्थिति लगभग २० गोट संसद-विधायक लोकनिक भ’ सकल छल। बाकी विद्वान विचारक लोकनि सेहो रहथि। मुदा अहाँ जाहि तरहें सब क्षेत्रक जनप्रतिनिधिक सहमति पर सवाल उठेलहुँ अछि, से नहि भ’ सकल अछि। आ नहिये ओ लोकनि स्वतःसंज्ञान सँ कहियो समर्थन आ कि विरोध मे कोनो बयान कतहु देलनि अछि।
अमितः जं मिथिलाक (वा तिरहुतक) इतिहास कें आधार पर राज्यक दावा कयल जाए, तं फेर मैसूर किएक नै अपन दावा करै (जै मे आंध्र, केरल आ तमिलनाडुक कतेको हिस्सा आबि जेतै)? आजादीक समय मे 565 टा राजा वा प्रिंसपैलिटी गिनल गेल रहैक। सबहक दावा कें किएक नै मानल जाय? आ जं सबहक दावा कें मानल जेतै तं फेर भारत नामक गणराज्यक की हेतै? मिथिला कें कियैक स्टैंडअलोन तरीका से देखल जाय जं आनक दावा नै मानबै तं?
प्रवीणः ईहो बहुत बौद्धिक प्रश्न अछि। ५६५ टा रियासत केँ राज्य बनबाक आधार तहियो जँ रहितैक त विचार जरूर होइतैक, लेकिन तेना नहि छैक। प्रान्तक संख्या कम राखल गेल छलैक। राज्य पुनर्गठन आयोग केर गठन एहि सब गुत्थी केँ सुलझेबाक लेल रहैक। दावेदारी सेहो बहुत रास नहि आयल छलैक। सौभाग्यवश मिथिलाक दावेदारी १९४० ई. सँ रहलैक। आनो-आनो प्रान्त सँ आरो कतेको राज्य केर निर्माण केर बात छैक। एहि विषयक नीक आलेख विकीपीडिया पर सेहो छैक, संगहि आरो कतेको स्थान परः https://hi.wikipedia.org/wiki/%E0%A4%AD%E0%A4%BE%E0%A4%B0%E0%A4%A4_%E0%A4%95%E0%A5%87_%E0%A4%AA%E0%A5%8D%E0%A4%B0%E0%A4%B8%E0%A5%8D%E0%A4%A4%E0%A4%BE%E0%A4%B5%E0%A4%BF%E0%A4%A4_%E0%A4%B0%E0%A4%BE%E0%A4%9C%E0%A5%8D%E0%A4%AF_%E0%A4%A4%E0%A4%A5%E0%A4%BE_%E0%A4%95%E0%A5%8D%E0%A4%B7%E0%A5%87%E0%A4%A4%E0%A5%8D%E0%A4%B0
भारत के प्रस्तावित राज्य तथा क्षेत्र शीर्षक मे उपलब्ध एहि लेख आ एकर सन्दर्भ सब पर नजरि दियौक। संगहि एकटा मानचित्र (मैप) सेहो जे एहि प्रस्तावित राज्य सभक संलग्नता मे भारत केहेन देखाइत छैक, ओ फोटो हम एतय संलग्न कय रहल छी।
आशा करैत छी जे ईमानदारी सँ अपन समर्थन निज मातृभाषा आ मातृभूमि व पहचान लेल बनायब सब गोटे। कतहु सँ हीनताबोध आ जातीय आधारित मनक गाँठ सब मे ओझराकय स्वयं केर स्व केँ गलत आ अशुद्ध ढंग सँ कियो गोटे नहि बढेबाक प्रयास नहि करब, ई जीवनक सब सँ पैघ हार होयत।
हरिः हरः!!


text:
राजेसुल्तानपुर
निर्देशाङ्क: २६°३६′N ८३°११′E / २६.६°N ८३.१९°E
राजेसुल्तानपुर उत्तर प्रदेशक अम्बेडकर नगर जिलासभमे स्थित एकटा प्रमुख कस्बा एव नगर पचायत[१] छी। राजेसुल्तानपुर सन १८७६ सं रियासत बनल आ अहीसं बस्ती आर हसवरक रियासतसभ सेहो जन्मल।
भूगोल[सम्पादन करी]
राजेसुल्तानपुर फैजाबाद-बलिया आ राष्ट्रीय राजमार्ग २३३ मार्ग पs सरयू नदीके मैदानमे बसल अछि। नगरक पाछासं 'छोटी सरयू' नामक नदी बहैत अछि जे आजमगढ़ आ अम्बेडकर नगर कऽ विभाजित करेत अछि।
मुख्य सड़कसभ:
- राजेसुल्तानपुर टान्डा रोड
- राजेसुल्तानपुर आजमगढ रोड
- राजेसुल्तानपुर कौडिया रोड
- राजेसुल्तानपुर खजनी रोड
- राजेसुल्तानपुर साबितपुर रोड
- राजेसुल्तानपुर सरदहा रोड
- राजेसुल्तानपुर बुढनपुर रोड
राजेसुल्तानपुरसं लगक शहरसभक दूरी:
- आजमगढ़ - ३० किलोमीटर
- गोरखपुर - ७० किमी
- अम्बेडकर नगर - ७५ किमी
- फैजाबाद - १२० किमी
- वाराणसी- १३० किमी
- बस्ती - ९० किमी
व्यवसाय[सम्पादन करी]
राजेसुल्तानपुरक व्यवसाय मुख्यतः खेती आ ग्रामीण आवश्यकतासभ पs आधारित अछि। राजेसुल्तानपुरक चारु तरफ हरा भरा लहराइत गाँव छी आ हुनकरसभ आवश्यकतासभक पुर्ति राजेसुल्तानपुरसं होइत अछि। उर्वरक, कीटनाशक, खेती कs मशीनसभ एवं रोजमराक सम्रागी मिलि जाइत अछि। राजेसुल्तानपुर पूरा पूर्वांचल एवं अवधमे अपन तम्बाकूके लेल प्रसिद्ध अछि।
राजेसुल्तानपुरमे तम्बाकू कऽ उत्पादन[सम्पादन करी]
अवध मे गोण्डाके बाद सबसं अधिक तम्बाकू कs उत्पादन राजेसुल्तानपुरमे होइत अछि। राजेसुल्तानपुरक तम्बाकू विश्व प्रसिद्ध अछि जही कारण गुटखा, पान मसालामे राजेसुल्तानपुरी तम्बाकू लिखल जाइत अछि।
- तम्बाकू उत्पादन क्षेत्र
- बलरामपुरसं ३०%
- तिहायतपुरसं २०%
- बासगाँवसं १०%
- बनकटासं १०%
- त्रिलोकपुरसं ९%
- बछुआपारसं ९%
- मल्लुपुरसं ४%
- धारुपुरसं ३%
- घुघुलपट्टीसं २%
- जमुनीपुरसं १%
- राजेपुरम १%
- तुलसीपुरसं ०.६%
- माधोपुरसं ०.४%
प्रशासन[सम्पादन करी]
अहि ठाम पर एकटा कोतवाली पुलिश थाना छै आ एकटा माहिला पुलिस स्टेशन अछि आर राजेसुल्तानपुर कोतवालीके अन्तगर्त बहुतो चौकिसभ एव थानासभ सेहो अछि -
((राजेसुल्तानपुर कोतवालीके अन्तगर्त))
- कम्हरिया घाट पुलिस चौकी
- साबितपुर/अराजीदेवारा पुलिस चौकी
- तेन्दुआईकला पुलिस चौकी
- देवरिया पुलिस चौकी
- त्रिमुहानी पुलिस हाल्ट
यातायात[सम्पादन करी]
अहि ठाम पs एकटा बस स्टेशन छै अकबरपुर डिपो, फैजाबाद डिपो, आजमगढ डिपो, अम्बेडकरनगर डिपो, सुलतानपुर डिपो क बस चलैत अछि
जनसांख्यिकी[सम्पादन करी]
राजेसुल्तानपुरक जनसख्या 2001 मे 19,678छल जे 2011मे लगभग 27,970के आस पास पहुच गेल
राजेसुल्तानपुरमे हिन्दूक सख्या ९८ % अछि मुस्लिमक सख्या नाममात्र १ % तथा ईसाई, जैन, बौद्ध धर्मक सख्या १ % अछि
बेंकिंग सेवासभ[सम्पादन करी]
राजेसुल्तानपुर शहरमे बैकिंग सुविधासभक विकाश नइ भेल अछि कारण छै कि राजेसुल्तानपुरमे अखन धरि बैकिंगक कमी अछि
- बैक अफ बडौदा
- सहारा बैक
- भारतीय स्टेट बैक
- युनियन बैक
- यचडीयफसी बैक
- बैक अफ बडौदा उत्तर प्रदेश ग्रामीण बैक
- पजाब नेशनल बैक
शिक्षा[सम्पादन करी]
राजेसुल्तानपुरमे बहुतो सरकारी आ गैर सरकारी कौलेज अछि ।
- सरकारी कौलेजसभक सूची
- गाँधी स्मारक इण्टर कौलेज
- गाँधी स्मारक सस्कृत कौलेज
- दीन दयाल उपाध्याय सस्कृत पोस्ट ग्रेजुऐट कौलेज
- मदन मालवीय कौलेज
- प्राइमरी कौलेज
- मिडिल कौलेज
- कम्पुटर प्रोफारमा टेक
- गैर सरकारी कौलेजसभक सूची
- ग्रुप कौलेज आफ सिरसिया
- लल्लन जी बलिका कौलेज
- लल्लन जी महाविधालय
- सेन्ट जोवियस
- लिटिल फ्लावर कौलेज
- राज इण्टर कौलेज
- राधे मोहन पी जी कौलेज
- राम नवल जुनियर हाईस्कुल
- जनता कौलेज
- आर्या कन्या पोस्ट ग्रेजुऐट कौलेज
पर्यटन[सम्पादन करी]
राजेसुल्तानपुरके निम्नलिखित प्रसिद्ध स्थल छी:
- बाबा ब्रहमचारी बाबा की कुटी
- ब्रह्म बाबा मान्दिर राजेसुल्तानपुर
- भैरो बाबा मान्दिर
- कालिका मान्दिर
- पोहारी बाबा मान्दिर
- शहीद पार्क


text:
18 महीना मे पटना समेत राज्यक सब जिला मुख्यालय मे 20 लाख मीटर लगेबाक लक्ष्य
मणिभूषण राजू
पटना । राज्य क 20 लाख बिजली उपभोक्ता सबकए घर मे स्मार्ट प्री-पेड मीटर लगेबाक प्रारंभ अगस्त महीना सँ होएत । एहिक शुरुआत पटना सँ होयत । प्रथम चरण मे दक्षिण बिहारक पटना शहरक संग भोजपुर, नालंदा आ रोहतास जिला मुख्यालय मे रहिनाहर बिजली उपभोक्ता सबकए घर मे स्मार्ट प्रीपेड मीटर लागब प्रारंभ होएत । ओहिना उत्तर बिहार क वैशाली, दरभंगा, पूर्णियाँ, सीतामढी क जिला मुख्यालय मे रहनिहार बिजली उपभोक्ता सबकए घर मे मीटर लागत । 18 महीना मे स्मार्ट प्रीपेड मीटर लगेबाक क लक्ष्य राखल गेल अछि ।
केन्द्रीय ऊर्जा मंत्रालय क स्कीमक तहत एनर्जी एफिशिएंसी सर्विसेज लिमिटेड (ईईएसएल) बिहार बिजली उपभोक्ता सबकए घर मे स्मार्ट प्रीपेड मीटर लगेबा लेल निविदा आमंत्रित केने अछि । स्मार्ट प्रीपेड मीटर लगेबाक बाद ईईएसएल उपभोक्ता सबसँ बिहार राज्य विद्युत विनियामक आयोग द्वारा निर्धारित लए जाए बला मीटर रेंट आ चोरी रुकय क बाद बिजली कंपनी क राजस्व मे होबयवला फायदा सँ कीमत वसूलत । साऊथ बिहार पावर डिस्ट्रीब्यूशन कंपनी क एमडी आर लक्ष्मणन कहलथि जे एहि सँ उपभोक्ता आ बिजली कंपनी दूनू क लाभ होएत ।
आनलाईन होएत रिचार्ज
उपभोक्ता बिजली खपत क अनुसार साऊथ आ नार्थ बिहार पावर डिस्ट्रीब्यूशन कंपनी क वेवसाईट पर जा कए आनलाईन रिचार्ज कय सकताह । मोबाईल एप सँ रिचार्जक सेहो सुविधा रहत ।
उपभोक्ताक होएत फायदा
एखन पोस्टपेड मीटर लागल अछि। एहि मीटर क बिलिंग करय लेल मीटर रीडर घर पर आबि रीडिंग लय छथि । घर बंद रहबाक स्थिति मे मीटर रीडिंग नहि भए पबैत अछि, बिजली बिल बकाया रहबाक स्थिति मे बिजली काटि देल जाएत अछि । अनेको बेर गलत रीडिंग क कारणे उपभोक्ता सबकए कंपनी क कार्यालय क चक्कर लगाबए पड़य छनि । स्मार्ट प्रीपेड मीटर स ई सब समस्या नहिं एतनि उपभोक्ता कए ।


text:
उत्तपम
उत्तपम एक केरलक खाना छी। उत्तपम या ऊथ्थाप्पम या उथप्पा (तमिल: ஊத்தாபம்) दक्षिण भारतसँ एक डोसा-जेहन पकवान छी जे सामग्रीसभक खाना पकावेवाला बैटरकेद्वारा बनाएल जाइत अछि। डोसासँ भिन्न, जे कुरकुरा आ क्रेप जेहन अछि,उत्तपम एक मोटा पैनकेक अछि जे टपिङक साथ बैटरमे पकावल जाइत अछि।
बनावेक विधि[सम्पादन करी]
उत्तपम चपाती एक १ भाग उडदक दाल आ ३ भाग चामलक अनुपातसँ मिलके बनल अछि, चामलक संयोजन खौलल प्रकारक होवाक चाही आ बासमतीक रुपमे अर्थात् ओ प्रकारक होवाक चाही। दाल आ चामलक सम्मिश्रण पूर्ण घुलल आ उफनल गेल होवाक चाही।
अन्य जानकारी[सम्पादन करी]
उत्तपम बनावेक लेल ५ मिनट समय लगैत अछि। उत्तपमक एक छोटका हिस्सा पानीक साथ मिलावल जाइत अछि आ उफानसँ बल्लेबाजक रूपमे फैलावल जाइत अछि। ई तँ एक कडाही पर समान रूपसँ फैलावल गेल अछि।
सन्दर्भ सामग्रीसभ[सम्पादन करी]
बाह्य जडीसभ[सम्पादन करी]
एहो सभ देखी[सम्पादन करी]


text:
पटना। 21 नवम्बर। बिहार सरकार सदिखन नवा नवा अद्भुत प्रयोग करैत रहैत अछि। ओहियो मे यदि मुद्दा शिक्षक सभसँ जुड़ल हुवे तेँ ई आओर चर्चा केर विषय बैन जायत अछि। एखन धरी शिक्षक सभके चुनावी ड्यूटी वा मतगणना जेहन काज मे लगाओल जायत छल। मुदा बिहार सरकार आब स्कूली शिक्षक सभक लेल एक नवा फरमान जारी केना अछि। आब शिक्षक सभके खुला मे शौच करनिहार लोग सभ पर नजैर राखे पड़त। एहेन लोग क' देखते फोटो खींचे कहल गेल अछि। माने आब गुरूजी सभके लोटा केर निगरानी करबाक जिम्मेवारी देल गेल अछि।
एहि संदर्भ मे सभ बीईओ दिस सँ शिक्षक सभके फरमान जारी कायल गेल अछि। एहि फरमान केर तहत आब हाईस्कूल के शिक्षक खुला मे शौच करनिहार सभके रोकत आओर हुनका सभक निगरानी करत। शिक्षक सभके एहि ड्यूटी लेल जता पत्र भेजल गेल अछि ओतहि प्रधानाध्यापक सभके शौचालय निगरानी केर पर्यवेक्षक बनाओल गेल अछि।
बीईओ द्वारा जारी आदेश केर मुताबिक शिक्षक सभ भोर - सांझ अलग - अलग समय पर खुला मे शौच करनिहार सभक निगरानी करथिन। शिक्षक सभ भोर 5 बजे आओर सांझ 4 बजे रोजाना खुला मे शौच करनिहार सभक निरीक्षण करथिन। अपने क' बता दी शिक्षक सभके देल गेल एहि जिम्मेवारी के पहिने पढ़ेबाक संगे - संग के 30 अलग काज सेहो भेट चुकल अछि जाहिमे चुनाव सँ ल'के वोटर लिस्ट निर्माण काज आओर जनगणना जेहेन काज सेहो शामिल अछि।


text:
मधुबनी। 09 दिसम्बर। मधुबनी जिला परिवहन कार्यालय मे सभकिछु ठीक - ठाक नहि चैल रहल अछि। जिला परिवहन कार्यालय मे पदाधिकारी सभक मनमानी सँ सरकारी आदेशक खुलेआम धज्जि उड़ाओल जे रहल अछि। कैको एहेन मामला अछि जाहिपर यदि वरीय पदाधिकारी संज्ञान लेथिन तेँ जिला परिवहन पदाधिकारी सभ पर गाज गिड़ब तय अछि।
मधुबनी सँ दिल्ली (आनंद विहार) लेल मधुबनी सँ पांच बस चलैत अछि जे उत्तर प्रदेश सरकार सँ निबंधित अछि। ई बस उत्तर प्रदेश सँ टूरिस्ट परमिट ल'के मधुबनी सँ आनंद विहार आओर आनंद विहार सँ मधुबनी लेल यात्री सेवा द' रहल अछि आओर ऐहिक लेल बतौर भाड़ा प्रति सीट 1000 आओर प्रति स्लिपर 1500 टाका लेल जे रहल अछि।
ई गोरखधंधा खुलेआम चलाओल जे रहल अछि आओर ऐहिक ऑनलाईन बुकिंग सेहो भ' रहल अछि। जखनकि परिवहन आयुक्त द्वारा बिहार केँ सभ परिवहन पदाधिकारी सभके स्पष्ट आदेश देल गेल अछि कि दोसर राज्य सभसँ परमिट ल'क' यात्री बस जे दोसर राज्य सभक लेल यात्री सेवा दैत अछि एहेन सभ बसक परिचालन पर रोक लगाओल जाय। एहि सभक बावजूद ई गोराखधंदा बदस्तूर जारी अछि आओर एहेन बस सेवा केर उद्घाटन सेहो एक केबिनेट मंत्री महोदय करैत छथि एहिसँ स्पष्ट होयत अछि कि एहि मामला मे परिवहन पदाधिकारी आओर रसूखदार सभक मिलीभगत सँ एहि तरहक खेल चैल रहल अछि।


text:
दरभंगा। 08 दिसंबर। [प्रणव कुमार चौधरी] दरभंगा जिलाक सिंहवाड़ा प्रखंड केँ कटका नव उत्क्रमित मध्य विद्यालय के छात्र - छात्रा सभ साइकिल योजना मे अवैध वसूली केर खिलाफ खूब हंगामा केलनि। आक्रोशित छात्र-छात्रा सभ स्कूल प्रशासन पर मनमानी ढंग सँ साईकिल योजना मे पाई वसूली करबाक आरोप लगबैत भरवाड़ा, कमतौल पथ क लगभग दू घंटा धरी जाम क' देलनि आओर सड़क पर टायर ज़रा यातायात प्रभावित केलनि।
जाम केर कारण सँ वाहन सभक खूब नमहर कतार लागि गेल। सिंहवाड़ा पुलिस आंदोलन स्थल पर पहुँच आक्रोशित छात्र - छात्रा सभकेँ समझेबाक - बुझेबाक कोशिश केलनि, मुदा छात्र-छात्रा सभ पुलिस केर बात नहीं मानलनि। बाद मे प्रखंड विकास पदाधिकारी आंदोलनकारी सभकेँ आश्वासन देलनि कि अवैध वसूली केर खिलाफ कठोर कारवाई होयत आओर बिना भेद - भाव के साईकिल मदक राशि बांटल जायत। ऐहिक बाद सड़क जाम हटल।


text:
अपन नहियर आयल मां दुर्गा पांच दिन बाद विदा भ गेलीह। मां क विदाई काल सब आंखि नोरायल छल। विदाई गीत स सब भावुक भेल छल। मां क खोइझ भरबा काल किछु महिला त फूटि-फूटि कनलीह। एक-दोसर कए सिनूर लगा सौभाग्यक आशिष ल सब मां कए अगिला साल एबाकलेल आमंत्रित केलीह।
बड्ड नीक। एहि तरहक दुरगाजीक भसानक समाचार मैथिलीयीमे आ मैथिली द्वारा संभव।
2. एकटा सुझाव जे नव प्रारूप तँ नीक अछिये मुदा पुरनका पी.डी.एफ. बला प्रारूप सेहो बीच-बीचमे दैत रहियौक (26म अंकक बाद प्रायः नहि आयल अछि) कारण ओहिसँ प्रिंट अखबार पढ़बाक आनन्द भेटैत रहए।
सर्वाधिकार सुरक्षित। इसमाद डॉट कॉम मे प्रकाशित सभटा रचना आ आर्काइवक सर्वाधिकार रचनाकार आ संग्रहकर्त्ता लग सुरक्षित अछि। रचना क अनुवाद आ पुन: प्रकाशन वा आर्काइव क उपयोग लेल इ-समाद डॉट कॉम प्रबंधन क अनुमति आवश्यक। प्रबंधक- छवि झा, संपादक- कुमुद सिंह, राजनीतिक संपादक- प्रीतिलता मल्लिक, समाचार संपादक- नीलू कुमारी। वेवसाइट क डिजाइन आ संचालन - जया झा।
हमरा स संपर्क: esamaad@gmail.com


text:
सर्टिफिकेट……..!
– संतोष कुमार संतोषी, धरान, नेपाल।
लाखक लगानी – परिवार, समाज आ स्वयं के आशा, सपना, भरोसा……. सर्टिफिकेट!
ताहि सर्टिफिकेट के पुरान सन एकटा झोरी में राईख, काँख में लटकेने, दिन भैरि सहरक कार्यालय सब में दौरैत- दौरैत अफसियाँत भेल ओ….
मात्र शरिरहि टा सँ नहिं, मोन सँ सेहो थकित-चकित भेल रहय.
समाजक संस्कार आ प्रवृति देखि के हतोत्साहित भेल रहय…
घर अबिते,
दूबर पातर खिपटी सन भेल शरीर के, सर्टिफिकेटक भारी बोझ सँ मुक्त करैत, स्वयं के टुटलाहा खाटक अधिन करबा में कनिको देरी नहिं लगौलक ओ…
आँखि के मुननहिं, सर्टक सबटा बुटम खोलि, छाती के शीतलता देबाक कोशिस करैत ओ धिक्कारय लागल…
अपन नालायकीपन, कलुषित कार्यालय सबहक चाकरी आ भ्रष्ट आचार विचारक ऐहि समाजिक संस्कार के!
जाहि सर्टिफिकेटक लेल ओ राईत दिन एक क देने रहय…
जाहि सर्टिफिकेटक लेल मायक गहना सब एखनहु गिरवी लागल अई…
ताहि सर्टिफिकेटक मोल..
कागजक रद्दी आ ट्वालेट पेपरो के बराबर नहिं देखि,
कथित शिक्षा आ शैक्षिक योग्यताक प्रमाणपत्र प्रति घोर आक्रोशक भावना जागि रहलै ओकरा मोन में….
मुदा….
बेअर्थक……. बेमतलबक…
कारण,
काईल्ह पुन: ओ पत्रिका में भेकेन्सी बला कालम देखि, विभिन्न प्राईवेट आफिस सब में दौरय लागत….
अपन प्रमाणपत्र के बोझ उठेने!
होईत रहत अपमानित,
स्वयं के अप्रमानित करैत प्रमाणपत्रक संग..
और कोनहु विकल्पो त नहिं छै ओकरा संग..
चित्त केँ स्थिर करैत, अझुका दिनुक लेखा जोखा करय लागल ओ….
न्यू रोड में अवस्थित एकटा आफिस में कर्मचारी के आवस्यकता छै, से समाचार पत्रिका में पैढि, फोन पर लोकेशन मांगि.. आफिस धैरि पहुँचल..
जानकारी भेलै जे फारम जम्मा करबाक संगहि तीन सय टका सेहो जम्मा करय परतै ओकरा!
साौरी सर…
एक्चुअली पर्स घर पर हि छोर आया हूँ..
बहाना बना के बाहर निकलल ओ..
डेढ किलोमीटर पैदल रस्ता पार केलाक बाद साँई जेनरल स्टोर पहुँचल, जेकर मालिक ओकर कका के लरका छलैह!
सबटा जानकारी दैत, तीन सय टका के मांग केलक ओ अपना पितिऔत भाई सँ…
मुदा,
कहाँ पतियेलकै ऐकरा बात के ओ..
कोना पतियैतै…
एक हजार टका एक साल पहिने नेने रहै से त द नै सकलै एखन तक..
भैया, अखन त बोहनीयो बट्टा नै भेलैये दोकान में…
बहाना बना के साफे मुकैर गेलै ओकर छोट भाई…
दोकान सँ बहराईते, बस भारा लेल राखने छुट्टा पैसा सँ एकटा सिगरेट किनके, फुँकय लागल ओ…
पुन: किछु सोचिके सहीद गेट तरफ विदाह भ गेल..
हँ, सहीद गेट में ओकरा मामा के किताबक बरका दोकान छै,
हथपैंची के रूप में कतेको बेर सहयोगो भेटल छै ओकरा मामा सँ…
ओ बात अलग छै जे मामा सँ लेल रूपैया में एकहु टा आपस नै क सकल ओ एखन धैरि…
तहन..
एकटा आशा.. एकटा विस्वाश..
ओकर डेग अनवरत बढल जा रहलै मामाक दोकान दिश…
जेठक दुपहरिया में हँफुआईत, अफसियाँत भेल, अपन सहोदर भागिनक दुर्दसा देखि जेना पसिज गेलै मामाक हृदय….
ऐना में, जिनगी कोना चलतौह बौआ..
छोट -पैघ, नीक -बेजाय कोनो भी, केहनो भी एकटा नोकरी त करहै परतौ..
गाम में ओझहा के सेहो कोनो आम्दनी के स्रोत त छैन्ह नहिं।
बड्ड बेसी दुख छैन ओझहा के।
खास तोरा ल के सब चिंतित अई.
पढले लिखले सँ त नै भ जाई छै… आखिर कतेक दिन ऐना चलतौह ।
सब दिन तु ऐतबी कहैत रहलें जे पैढि लिखि के किछु खास करब..
की खास क रहल छेँ तू…
तोहरा संगहि एस एल सी देनिहार तोहर संगी सब लाखो में खेलाईत अई..
आ तू..
नोकरी के फारम भरबाक लेल तीन सय टका मंगने घुरैत छें…
तीन सय नहिं.. पाँच सय देबौ तोरा.
मुदा बाऊ,
नोकरी करहै परतौह….
मामाक देल सल्लाह सुझाबक भारी बोझक संगहि पाँच सय टका नेने….
न्यू रोड बला आफिस में जा क सबटा कागज पत्तर आ तीन सय टका जम्मा कराौलक.
अकलबेराक रौद में दौरैत दौरैत हारल थाकल ओ एक छन आराम करबा खातिर
शांति पार्क में आबि,
सर्टिफिकेट के सिरहाना में राईख एकटा गाछक छाहैरि में पैरि रहल….
मामाक कहल बात… बेर बेर प्रहार क रहलै ओकरा मोन मस्तिष्क में…
बातो त सत्ते रहैक…
ओकर संगतुरिया सब दिल्ली सन बरका बरका सहर सब में अप्पन घर दुआरि तक बना नेने अई ।
मनमाना पैसा कमा रहल सब के सब ।
ऐहेन त कियो अईहे नै जेकरा अप्पन मोटर साईकिल नहिं होई….
मुदा ओ….
पैसा के मात्र प्रगति बुझै बला ऐहि समाज में सब तरहेँ तिरस्कृत भेल अई.
ओकर पढाई लिखाई, बौद्धिकता ओकर छमता के कहाँ कियो देखि रहल….
ई समाज… पैसा के मात्र पुजनिहार.
केहेन बिडम्बना….
जेकरा सब के ओ कहियो ट्वीशन पढौने रहय,
से सब आई ओकरा सँ बोलचाल तक सँ परहेज क रहल अई.
फोन पर तक सीधा मुँह बात करय नहिं चाहैछ.
हँ, एतेक जरूर कहैछ सबगोटे…
पैसा कमाऊ भैया… पैसा.
संगी साथी, नाता रिस्ता, सर समाज, अप्पन आन सबठाम घृणा के पात्र बनल अई ओ…
से मात्र पैसा नहिं रहलाक कारणें.
सोचक वेग..
भुखक ज्वाला..
शांति पार्क में शांति सँ कहाँ रहय देलकै ओकरा…
बाहर आबि, फुटपाथ पर ठारहि ठार एक प्लेट छोला भठूरा दनकौलक……
पत्रिका में देखलाहा भेकेन्सी सब में ..एक दू ठाम औरो जाके कागज सब जम्मा करौलक…
आ हारल थाकल आबि गेल अपन डेरा में..
सोचक बादल छैंटि गेल रहैअ…
ओह..
जुत्ता पहिरने सुईत रहल छलय ओ…
दीर्घ नि:स्वाशक संग उठि के जुत्ता खोलय लागल..
गन्हाईत फटलाहा मौजा सँ तीन टा आंगुर बाहर देखा पैरि रहलै…
ठेहुन लग रफ्फू करावल जिन्स पेन्ट आ आयरन बिना घोंकचल पालिस्टर के सर्ट संगहि चेथरी भेल गंजी खोलैत काल यथार्थक दर्शन भ रहलै ओकरा…
सर्टिफिकेट के कपरा सिला के नहिं पहिरल जा सकैछ
सेहो बुझना में आबि रहलै ओकरा…
कुल मिला क सत्तैरि टा टका जम्मा पुँजि बचल छै ओकरा लग…
बहुत काल धैरि गुमसुम भेल बैसल..
कदाचित्.. ओ सत्तैरि टा टका आ सर्टिफिकेट में तुलना क रहल..
कोनो सटीक निर्नय लैत.. झटपट पेंट पहिर के सर्टक बूटम लगैबिते डेरा सँ बाहर निकैल परल ओ….
देसी सराब की दुकान…
बरका बोर्ड दुरहि स देखा पैरि गेलै ओकरा.
पचास टका के देसी सराब में भरपूर आनन्द आबि जाईत छै,
से बात कतेको बेर सुनने रहय ओ पियक्कर सबहक मुँहें ।
अभ्यस्त लोक सबके कतेको बेर पिबी के सनकैत देखने रहय ओ..
दारू.. सराब त एकटा भ्रम मात्र छी.
ओ सेहो बुझि रहल अई.
त कि हेतै…
भ्रमे सही.
सुख दुख, अपन आन, सबटा त भ्रमे छी..
एहि सब तरहक बात त ओ अपने बड बुझैत रहय…
ओ ईहो बुईझ रहल अई..
मामाक नसीहत, आबै बला कौल्हुका अभाव, सत्तैरि टा टका आ सर्टिफिकेट चैन सँ कहाँ रहय देतै ओकरा…
एकहि छन लेल सही..
ओ सबटा बिसैरि के नशा में मातय चाहि रहल…
आनन्द लेबय चाहि रहल…
ओह…
विवशता में बान्हल आनन्द..
अभाव में जकरल आनन्द..
अप्रमानित करैत, प्रमाणपत्र के सर्वस्व स्वाहा करबाक आनन्द…
चट्ट सँ देसी सराब सँ भरल गिलास उठा क तेना पीबय लागल जेना पूर्ण अभ्यस्त हुअय ओ….
सर्टिफिकेट, पैसा आ अपन अपनत्वक त्रिपछिय द्वंद में दारू खतम क के डेरा तरफ विदाह भ गेल ओ…..
आई पहिल बेर ओ स्वयं के गुलामी के जंजीर सँ मुक्त भेल बुझि रहल…
आजाद परिंदा सन लहराईत एम्हर लहराईत ओम्हर अपन आशियाना धैरि पहुँचि गेल केहुना….
घर में प्रवेश कैरिते ओकर नजैरि, सर्टिफिकेट पर पैरि गेलै…
किछु छन एकाग्रचित भेल देखैत रहल सर्टिफिकेट के…
.
मानु जेना ओकर कोनो दीर्घ कालीन शत्रुता होई सर्टिफिकेट के संग….
ओकरा आँखि में आश्चर्यजनक भाव आ, मुँह पर पृथक मुस्कान देखा पैरि रहलै…
ओ सर्टिफिकेट पर आ सर्टिफिकेट ओकरा पर अपन अपन छमता अनुशारे व्यंग करय लागल….
शीतयुद्ध चरम उत्कर्ष पर पहुँच गेलै..
आक्रोषक ज्वाला धधकय लगलै ओकरा हृदय में..
अन्तत:
स्टोभ पर राखल सलाई उठा क अग्नि प्रज्वलित करबा में बेसी देरी नै लगौलक ओ…
धह धह जरैत सर्टिफिकेटक ज्वाला में ओकरा अपन हृदय के ज्वाला शांत होईत बुझना गेलै…
ओकर….अथक परिश्रम, प्रयास, आशा, सपना, स्वाभिमान सबटा एकहि छन में जैरि के राख भ गेल रहय….
समुच्चा देह जेना काँपय लगलै ओकर..
आँखि जेना बन्द होमय लगलै…
एक छनक लेल
असंख्य पीऱा के अनुभव भ रहलै ओकरा…
दुनू हाथे जोर सँ छाती के दबा लेलक ओ…
आ,
चेतना हीन भ….. जैरि के राख भेल सर्टिफिकेट के बगल में धम्म सँ खैसि परल ओ….
घोर निद्रा में रैहितो,
जेना विजय मुस्कान देखा पैरि रहलै ओकरा मुँह पर…..
दुख, चिंता, विवषता, अपमान, घृणा आ उलहन उपरागे टा सँ नहिं…
ऐहि समाज सँ सेहो मुक्ति पाबि चुकल छल ओ………
सर्टिफिकेट.


text:
रामबाबू
नयी दिल्लीं । मिनिमम बैलेंस नहि राखि सकलाह पर भारतीय स्टेट बैंक सभ अपन खाताधारक सभसॅँँ खूब जुर्माना काटलक अछि। सालमे एतेक जुर्माना वसूलल गेल कि एकरा जानिकS बैंकक खाताधारी विस्मृत अछि । मिनिमम बैलेंस नहि रखला पर वित्त वर्ष 2017-18 मे ग्राहक सभसँ 5 हजार करोड़ रुपैया जुर्माना असुललक । सभसँ बेसी वसूली स्टेट बैंक ऑफ इंडिया । स्टेट बैंक ऑफ़ इंडिया अपन ग्राहक सभसँ 2433 करोड़ रुपैया जुर्माना वसूललक अछि। जे कि शेष जुर्माना कें करीब आधा अछि।
जुर्मानाा क राशि में बढ़ोतरी दर्ज कएल गेल अछि । जखन कि जनधन योजना क तहत बैंक सभ 30.8 करोड़ एहन ग्राहक सभक खाता खुजल जे मिनिमम बैलेंस रखबा मे सक्षम नहि अछि । स्टेट बैंकक अलावा नंबर 2 पर एचडीएफसी बैंक अछि, ई बैंक अपन ग्राहक सभसँ 590.84 करोड़ रुपया वसूली कएलक अछि । ओतय एक्सिस बैंक 530 करोड़ त’ आईसीआईसीआई बैंक करीब 317 करोड़ वसूली कएलक।
कोन बैंक कतेक जुर्माना वसूली कएलक
बैंक जुर्माना (करोड़ रु.
स्टेट बैंक 2433
एचडीएफसी बैंक 590.84
एक्सिस बैंक 530
आईसीआईसीआई बैंक 317
2017-18 मे एसबीआई को 6,547 करोड़ का नुकसान : एसबीआई 2012 तक खाता मे न्यूनतम राशि नहि रखला पर जुर्माना लगाबैत छल । एकर बाद पुनः 1 अप्रैल 2017 सँ शुरू कएल गेल । मुदा विरोध के बाद न्यूनतम सीमा 1 अक्टूबर 2017 मे कम कS देलक ।स्टेट बैंक कए 2017-18 मे 6,547 हजार करोड़ रुपए केर नोकसान भेलै । स्टेट बैंक ‘गरीबी’ पर फाइन लेब’ मे व्यस्त अछि, अप्रैल सँ नवंबर 2017 धरि वसूललक 1771 करोड़ एखन न्यूनतम बैलेंस केर सीमा (मासिक)
बैंक मेट्रो-शहरी क्षेत्र सभमे अर्ध शहरी ग्रामीण
स्टेट बैंक 3000 2000 1000
एचडीएफसी बैंक 10,000 5000 5000
आईसीआईसीआई 10,000 5000 1000
मुदा SBI समेत कैकटाा बैंक सभक ई डेग सँ बचत खातामे छोटकी रकम जमा करय आऔर निकाल’ बला गरीब ग्राहक सभसँ बेसी प्रभावित भेल अछि। RTI फाइल करय बला कार्यकर्ता कहलनि NHN टैक्स एसबीआई के’ आर्थिक रूप सँ कमजोर वर्गक लोक सभक हितमे ई शुल्क वसूली केर नियमक समीक्षा करबाक चाहि। अहि वर्गकें बेसी ग्राहक अपन खतामे बहुत बहुत दिन धरि मोटगर रुपैया नहि रखैत अछि। तकरा बाद थोड़ेक राहत देल गेल छल।


text:
संकलन: अनिरुद्ध जोशी ‘शतायु’
अनुवाद: प्रवीण नारायण चौधरी
(मूल पोस्ट: http://www.maithilijindabaad.com/?p=1928)
भगवान राम : वन सँ लौटलाक बाद जखन भगवान् राम अयोध्याक शासन सम्हारला तऽ ओ कतेको वर्षो धरि भारत पर शासन केलनि।भारत केँ एकसूत्र मे बान्हिकेँ रखलनि। राम सब वनवासी, आदिवासी और वानर जाति सहित संपूर्ण भारतीय जाति केँ एकसूत्र मे बान्हिकय अखंड भारतक निर्माण केलनि। हुनकर राज्य दूर-दूर धरि पसरल छल।
रामक समय मे रावण, बाली, सुमाली, जनक, मय, अहिरावण और कार्तवीर्य अर्जुन नाम केर महान शासक छलाह, लेकिन सबहक अंत कय देल गेल छल। सब रामक राज्य मे शामिल भऽ गेल छलाह।
कार्तवीर्य अर्जुन या सहस्रार्जुन यदुवंशक एक प्राचीन राजा छलाह। वह बड़ा वीर और प्रतापी छलाह। ओ लंकाक राजा रावण जेकाँ प्रसिद्ध योद्धा सँ सेहो संघर्ष केने छलाह। कार्तवीर्य अर्जुन केर राज्यक विस्तार नर्मदा नदी सँ हिमालय धरि छल जाहि मे यमुना तट केर प्रदेश सब सम्मिलित छल। कार्तवीर्य अर्जुनक वंशज कालांतर मे ‘हैहय वंशी’ कहौला जिनक राजधानी ‘माहिष्मती’ (महेश्वर) छल। यैह हैहय सब सँ परशुराम केँ 21 बेर युद्ध भेल छल। रामक समयक सब राजा केँ अपन-अपन क्षेत्र छलनि लेकिन राम तऽ संपूर्ण भारत केँ एकसूत्र मे बान्हिकय एकटा शक्तिशाली साम्राज्य केर स्थापना केलनि और जनता केँ क्रूर शासक सबसँ मुक्ति दिऔलनि।
भरत तृतीय : महाभारत केर काल मे एकटा तेसरो भरत भेला। पुरुवंश केर राजा दुष्यंत और शकुंतला केर पुत्र भरत केर गणना ‘महाभारत’ मे वर्णित 16 सर्वश्रेष्ठ राजा सबमे होइत अछि। कालिदास कृत महान संस्कृत ग्रंथ ‘अभिज्ञान शाकुंतलम्’ मे राजा दुष्यंत और हुनक पत्नी शकुंतला केर जीवनक बारे मे चर्चा भेटैत अछि।
उपदेवता मरुद्गणक कृपा सँ भरत केँ भारद्वाज नामक पुत्र भेलखिन। भारद्वाज महान ऋषि छलाह। चक्रवर्ती राजा भरत केर चरितक चर्चा महाभारतक आदिपर्व मे सेहो अछि।
राजा युधिष्ठिर : पांडव पुत्र युधिष्ठिर केँ धर्मराज सेहो कहल जाइत अछि। हिनक जन्म धर्मराज केर संयोग सँ कुंतीक गर्भ द्वारा भेलनि। महाभारत युद्धक बाद युधिष्ठिरे भारत पर राज केने छलाह। महाभारत युद्ध केर बाद लगभग 2964 ई. पूर्व मे युधिष्ठिर केर राज्यारोहण भेल छल।
युधिष्ठिर भाला चलेबा मे निपुण छलाह। ओ कहियो मिथ्या नहि बाजैथ। हुनक पिता यक्ष बनिकय सरोवर पर हुनकर परीक्षा सेहो लेने छलाह। महाभारत युद्ध उपरान्त युधिष्ठिर केँ राज्य, धन, वैभव सँ वैराग्य भऽ गेलनि। ओ वानप्रस्थ आश्रम मे प्रवेश करय चाहैत छलाह किंतु सब भाइ आ द्रौपदी हुनका अनेको प्रकार सँ बुझबैत क्षात्रधर्म केर पालन करबाक लेल प्रेरित केलखिन। हुनक शासनकाल मे संपूर्ण भारतीय उपमहाद्वीप पर शांति और खुशहाली रहल।
युधिष्ठिर सहित पांचो पांडव अर्जुन पुत्र अभिमन्युक पुत्र महापराक्रमी परीक्षित केँ राज्य दैत महाप्रयाण हेतु उत्तराखंड दिशि चलि गेला और ओतय जाय पुण्यलोक केँ प्राप्त भेला। परीक्षितक बाद हुनकर पुत्र जन्मेजय राज्य सम्हारलनि। महाभारत मे जन्मेजय केर 6 और भाइ हेबाक बात कहल गेल अछि। ई भाइ सब छलाह – कक्षसेन, उग्रसेन, चित्रसेन, इन्द्रसेन, सुषेण तथा नख्यसेन।
कुरु केर अंतिम राजा निचक्षु और नंद वंश : 1300 ईसा पूर्व धरिभारत मे 16 महाजनपद छल – कुरु, पंचाल, शूरसेन, वत्स, कोशल, मल्ल, काशी, अंग, मगध, बज्जि, चेदि, मत्स्य, अश्मक, अवंति, गांधार और कंबोज। अधिकांशतः महाजनपद पर राजा टा केर शासन रहैत छल, परंतु गण और संघ नाम सँ प्रसिद्ध राज्य मे लोकक समूह शासन चलबैत छल। एहि समूहक हर व्यक्ति राजा कहाइत छल। लेकिन एहि मे सँ सबसँ शक्तिशाली शासक मगध, कुरु, पांचाल, शूरसेन और अवंति केर छल। ओहि मेसेहो मगध केर शासन सबसँ शक्तिशाली छल।
महाभारतक बाद धीरे-धीरे धर्मक केंद्र तक्षशिला (पेशावर) सँ हँटिकय मगध केर पाटलीपुत्र मे आबि गेल। गर्ग संहिता मे महाभारतक बादक इतिहास केर उल्लेख भेटैत अछि। महाभारत युद्धक पश्चात् पंचाल पर पाण्डवो केर वंशज तथा बाद मे नाग राजा सबहक अधिकार रहल। पुराण मे महाभारत युद्ध सँ लैत नंदवंश केर राजा सब तक 27 राजा केरनामक उल्लेख भेटैत अछि।
एहि काल मे भरत, कुरु, द्रुहु, त्रित्सु और तुर्वस जेहेन राजवंश राजनीति केर पटल सँ गायब भऽ रहल छलाह और काशी, कोशल, वज्जि, विदेह, मगध और अंग जेहेन राज्य सबहक उदय भऽ रहल छल। एहि काल मे आर्य सबहक मुख्य केद्र ‘मध्यप्रदेश’ छलजेकर प्रसार सरस्वती सँ लैत गंगा दोआब धरि तक छल। एतहि कुरु एवं पांचाल जेहेन विशाल राज्य सेहो छल। पुरु और भरत कबीला मिलिकय ‘कुरु’ तथा ‘तुर्वश’ और ‘क्रिवि’ कबीला मिलिकय ‘पंचाल’ (पांचाल) कहायल।
महाभारतक बाद कुरु वंशक अंतिम राजा निचक्षु भेला। पुराणक अनुसार हस्तिनापुर नरेश निचक्षु जे परीक्षित केर वंशज (युधिष्ठिर केर 7म पीढ़ी मे) छलाह, हस्तिनापुर केर गंगा द्वारा बहायल गेला पर अपन राजधानी वत्स देशक कौशांबी नगरी केँ बनौलनि। एहि वंशक 26म पीढ़ी मे बुद्ध केर समय मे कौशांबीक राजा उदयन भेलाह। निचक्षु और कुरु सबहक कुरुक्षेत्र सँ निकलबाक उल्लेख शांख्यान श्रौतसूत्र मे सेहो अछि। जन्मेजय केर बाद क्रमश: शतानीक, अश्वमेधदत्त, धिसीमकृष्ण, निचक्षु, उष्ण, चित्ररथ, शुचिद्रथ, वृष्णिमत सुषेण, नुनीथ, रुच, नृचक्षुस्, सुखीबल, परिप्लव, सुनय, मेधाविन, नृपंजय, ध्रुव, मधु, तिग्म्ज्योती, बृहद्रथ और वसुदान राजा भेलाह जिनकर राजधानी पहिले हस्तिनापुर छल तथा बाद मे ओ समय अनुसार बदलैत रहल छल। बुद्धकाल मे शत्निक और उदयन भेलाह। उदयन केर बाद अहेनर, निरमित्र (खान्दपनी) और क्षेमक भेलाह।
नंद वंश मे नंद वंश उग्रसेन (424-404), पण्डुक (404-294), पण्डुगति (394-384), भूतपाल (384-372), राष्ट्रपाल (372-360), देवानंद (360-348), यज्ञभंग (348-342), मौर्यानंद (342-336), महानंद (336-324)। एहि सँ पूर्व ब्रहाद्रथ केर वंश मगध पर स्थापित छल।
अयोध्या कुल केर मनुक 94मा पीढ़ी मे बृहद्रथ राजा भेलाह। हुनकर वंश केर राजा क्रमश: सोमाधि, श्रुतश्रव, अयुतायु, निरमित्र, सुकृत्त, बृहत्कर्मन्, सेनाजित, विभु, शुचि, क्षेम, सुव्रत, निवृति, त्रिनेत्र, महासेन, सुमति, अचल, सुनेत्र, सत्यजित, वीरजित और अरिञ्जय भेलाह। ई सब मगध पर क्षेमधर्म (639-603 ईपू) सँ पूर्व राज केने छलाह।
क्रमश……


text:
कतेक रंगक लोक…..
– प्रवीण नारायण चौधरी
एक दिन एकटा मित्र कहलनि जे अहाँक किछु रंग हमरा बदरंग लगैत अछि। मुस्कुराइत पूछलियैन, ‘से कि यौ?’ ओ कहला, “महाराज! आब अहाँ पैघ-पैघ धियापुताक बाप थिकहुँ। फेसबुक पर परिपक्व भाषाक प्रयोग कैल करू। किछु एहेन रंगक बात सब अहाँ करैत छी जे चर्चाक विषय बनि जाएत अछि। ई बहुत लोक केँ पसिन नहि पड़ैत छन्हि। बहुते जगह परोक्ष मे चर्चा सुनलहुँ। आर, यैह कारण सँ आइ-काल्हि अहाँक पोस्ट बहुते गोटा लाइक नहि करैत छथि।” अपेक्षित छल ई गप सुनब। ओ गलत नहि छलाह। लिखबाक समय एहेन कतेको बेर रंगक प्रयोग हमरा बुझने हमर लेखनीक किछु अलग बात अवस्से थीक। कि करू! पागल मोन, एकरा बुझाएत छैक जे होशियार लोक सब अपन भाषा छोड़ि रहल अछि आर ‘बिहारी हिन्दी’ नाम्ना नव भाषाक उत्थान करैत बिहार राज्य केँ मैथिलीक अतिरिक्त एकटा नव भाषा ‘बिहारी’ हिन्दीक एकटा बोल मुदा शैली अलग होयबाक कारणे एकर साहित्य, शब्दकोश आ व्याकरण आदिक नींब मजबूत करैत भारतक संविधान केर आठम अनुसूची मे स्थान दियेबाक लेल मोन बना चुकल अछि। एहि लेल मैथिली भाषाक एक अगाध विद्वान् केर सपुत तऽ औपचारिक तौरपर घोषणा सेहो कए देलनि अछि। ओ अपने जखन कि मैथिलीक विद्वान् छथि, मुदा पब्लिक मे हुनकर मुंह पोछि दुलार कएनिहारक संख्या उल्लेख्य नहि भेला सँ कनेक खौंझायल छथि। ओ बिन पहिचानहु केँ पहिचान परिभाषित करैत हमरो प्रमाणपत्र आदि देबय मे नहि चूक कय रहला अछि। विद्वान् छथि। किछु कय सकैत छथि। किनको योगदान केँ तैँ हमहुँ गरियाबी – ई कतहु सँ उचित नहि बुझा पड़ैत अछि।
दरिभंगा सँ ऊबिकय अन्त मे फेर गुआहाटीक शरण धरेत अपन जीवनक नव सीढी पर चढि रहल हमर अनुज आ मित्रवत् रौशन मैथिल एकदिन भोरे अगिया-बेताल भऽ गेला। ओ बूरिराज-सूरिराज आ कि-कहाँदैन लिखैत भागलपुर विश्वविद्यालयक कुलपति व अन्य केँ गरियाबय लगलाह। अंगिका केँ मैथिली केर उपभाषा जे सही मे ओ छीहो वा कहियो छलो कहू… तेकरा अलग भाषाक रूप मे मान्यता देनाय हुनका बुझने मैथिलीक व्यापकता केँ खंडित करब भेल। तामशे फूच्च…. ओ भयंकर भूखाएल बाभन जेकाँ ओहि कुलपति पर बरैस पड़ला। जखन कि हुनका ई पता छन्हि जे मैथिली पर पंडिजी परिवार तेनाकय सवार भेलैथ जे आब भागलपुर के कहय, दरिभंगो मे मैथिलीक अस्तित्व केँ सब मैथिल लेल भाषा नहि होयबाक कलंक लागय लागल अछि। साहित्य अकादमी आ मैथिली अकादमी द्वारा विद्वत् कार्य, लेखन-प्रकाशन कार्य आदि मे समयानुसार समावेशिकताक सिद्धान्त नहि अपनौला सँ आब गैर-बाभनवर्ग मे मैथिली हमरा सबहक भाषा नहि थीक ई आशंका उठि रहल अछि।
भागलपुर अंगिका विभागक एकटा कोनो सभाक समाचार रोशन पढलैन, ओहि मे मांग कैल गेल छलैक जे अंगिका केँ संविधानक आठम् अनुसूची मे स्थान दैत अंगवासी संग न्याय कैल जाय। हेडलाइन मे भागलपुर विश्वविद्यालयक कुलपति केँ सेहो एहि मांग केर समर्थन मे बजैत देखायल गेल छलैक। यैह रोशनक तामशक आधार कारक तत्त्व छल। समाचारक विवरणी मे विभागाध्यक्ष एकटा पढल-लिखल झा जी, जे संभवतः मूल मैथिल रहितो अंगिकाभाषी होयबाक कारण सँ अपन कर्तब्यपरायणताक धर्म निभाबैत छथि, हुनका तरफ सँ सभा मार्फत ई मांग आगू कएल गेल अछि ई समाचार छल। विदित हो जे किछुए वर्ष पूर्व – मैथिली केँ संविधानक आठम अनुसूची मे प्रवेश सँ ठीक पहिने किछु कुटिल प्रवृत्तिक बिहारी शासक (नीति-निर्माणक) ई निर्णय करैत भागलपुर विश्वविद्यालय मे मैथिली सँ स्वतंत्र एकटा अलग विभाग अंगिका लेल खुलबा देलनि। आब अंगिका भाषा मे विद्वत् कार्य करब, शोध करब, साहित्य लिखब, आदि लेल अंग क्षेत्र केर राजधानी नगर भागलपुर मे ई गतिविधि सरकारी अनुदान सँ चलय लागल। नहि जानि ताहू समय कियो एकर विरोध कएलनि अथवा नहि…. मैथिली विभागाध्यक्ष हमर आदरणीय पाहुन डा. केष्कर ठाकुर धरि एखनहु अपन मैथिली लेल ओतय जान-प्राण एक कएनहिये छथि। हालहि ओत्तहि सँ अनमोल भाइ सेहो पीएचडी केर डिग्री प्राप्त कएलनि। डा. पंकज कुमार झा ओत्तहि सँ आ पैछला वर्ष ओहि विश्वविद्यालयक जेआरएफ सब विराटनगर केर अन्तर्राष्ट्रीय मैथिली कवि सम्मेलन मे जेरगर सहभागिता सेहो देने छलाह। मैथिली जिन्दाबाद बौद्धिक तौर पर भागलपुर, पटना, मुजफ्फरपुर, दरभंगा, मधेपुरा आदिक विश्वविद्यालय मे होएते रहल अछि, मुदा ताहि सबहक जानकारी कोनो विधिपूर्वक हमरा-अहाँ धरि कियो देत ततेक सामर्थ्य आजुक पत्रकार जे १०० टाका लय केँ समाचार लिखैत छथि तिनका मे हमरा नहि देखाएत अछि। तथापि, अंगिका विभाग केर सभा, ताहि मे कुलपतिक उपस्थिति आ पत्रकार केँ सेवा भेट गेल तऽ समाचार सेहो लिखेबे करत, से पढिकय रोशन पागल बनि गेल छलाह, ई अनुभूति भेल। हुनका कहलियैन, “रोशनजी! जरू नहि। दोसरोक विकास सँ प्रसन्न होउ। जँ अंगिका मे एतेक सामर्थ्यक विकास भऽ गेलैक तऽ स्वागत करू।” चर्चा तेकर बाद आम मैथिलक बुधियारी सँ घोंघाउजपूर्ण बनि गेल। एतेक तक आरोप लागि गेल जे हम सब राजनीति करैत छी, मैथिली केँ खंडित करैत छी, आ कि-कि! कतेक लोक – कतेक रंगक बात!
हमरा स्मृति मे अबैत अछि ‘भागलपुर जिलाक’ फेसबुक समूह पर जखन मैथिली मे निरंतर पोस्ट प्रेषित करी तऽ ओतय कतेको रास आम लोक मे प्रतिक्रिया होएत छलैक। मिथिलाक गप टा खाली राखि दियैक आ कि खौंझा लागय। बाद मे हमरा ब्लाक कय देलक। ओकरा ई डर भेलैक जे ई मैथिलीभाषी कहीं हमर क्षेत्रक अस्मिता केँ – पहिचान केँ पुनः अपन मिथिला आ मैथिलीक गिरफ्त मे नहि लऽ लियय। किछु एहेन कन्फ्युजन मे डा. राजेन्द्र बाबुक गामक एकटा हुनकहि दियादवाद हमर पूर्व मित्र आ फिल्मकर्मी यशेन्द्र प्रसाद सेहो हमर खूब कूप्रचार करैत बिहार केँ तोड़यवाला आदि कहि एकटा विशेष अभियाने चलौने छल कहियो। रे भाइ! अपन घरक चिन्ता छोड़ि हमरा घरक चिन्ता हम जे करैत छी ताहि सँ तोरा डर कियैक होएत छौक…. खैर, बहुत पैघ संसार, बहुते तरहक लोक। जहिना हम मैथिल बिहारक उपनिवेशी नीति सँ घबरायल छी, तहिना अंगवासी सेहो चिन्ता करैत हेता। कहीं मिथिलाक उपनिवेश मे हमरा सब केँ बान्हिकय नहि राखल जाय, ताहि हेतु ओ सब मैथिलेतर पहिचान केँ मजबूती दय रहला अछि। हम मैथिल कोनाकय हुनका सब केँ मैथिल बना रहल छी, किंवा बनेबाक प्रयास कहियो केलहुँ, ताहि लेल हमहीं सब सोचब। अगबे अगियेला सऽ काज केकरो चलल जे अहाँक चलत? ओतय शंकरदेव बाबु आ विजयदेव बाबु खूम ललकारा मारलनि। डा. बैजुक एजेन्ट आदि सब रूप मे अपना केँ देखबाक मौका भेटल। हेहर, थेथर, कुकुरक नांगरि, इत्यादि कतेको तरहक विशेषण आ हमर योगदानक खतियान निकालबाक चुनौती सब सेहो भेटल।
हमहुँ तऽ आखिरकार खानदानी कुर्सों ड्योढिक चौधरी छी – चित्तू बाबुक रुआब आइ १५० वर्षक बादो यदा-कदा खून मे दौड़ैये लगैत अछि। निहाल सिंह चौधरी केर ओ संयोजन क्षमताक सामर्थ्य आ शक्ति २०० वर्षक बादो धरि ओहिना जीबिते अछि। दरभंगा महाराजाक १७ कहारक बराबरी करबाक लेल हुनकहि प्रिय ‘बिहाइर’ द्वारा हुनकरे ६ कहार अपन माफा उठेबाक कार्य मे लगबाकय जोधपुर राज धरिक यात्रा हम आइयो कइये सकैत छी। चुनौतीक प्रति ललकारा मारल, “आबि जाउ शास्त्रार्थ करी सौराठ सभा मे…. वा दरभंगे मे!” बुझा गेल फेर जेना सोझाँ सँ जबाब भेटल। गीदरभभकी मात्र आ फूफकार टा छोड़ब हमरा सबहक विद्वान् परिवारक सुच्चा धर्म आइयो अछि ताहि मे दुइ मत नहि। जबाब छल, “छौंड़ा-माँरड़ि केँ अपन ललकारा देबैक…”। माने सोझाँ बड़ परिपक्व जीव छथि, मुदा बोल-वचन सबटा मे महादरिद्री छन्हि आर तैयो विद्वान् छथि तैँ ७५० पन्नाक दस्तावेज बाबु-बाबा सँ बनल कहब कोना बिसरताह। औ जी! बाबु-बाबा मे एतेक अहं कहाँ तूफान मचबय जे एक-दोसराक व्यक्तित्व आ पहिचान केँ गरियाबैथ? कुकूरक नांगरि – हेहर – थेथर! अरे बाप रे!! महाराज! मानि गेलहुँ। एतबा जँ खूर पूजेबाक इच्छा अछि तऽ बान्हू प्रवीण जेकाँ फाँर आ पहुँचू एक-एक अभियान मे। देखाउ, समाज केँ अपन प्रखरता आ देख लियौक जे कोना न लोक अहाँक प्रतिभा केर आदर करैत अछि। टांग-हाथ तोड़बाकय घर मे बैसिकय अगबे गन्हायल शब्द सब बाजब? केहेन लोक – केहेन रंग? मुदा कुस्तीक मैदान फेसबुक पर हम सब मैथिल अपन सर्वाधिक प्रिय क्रीड़ा करबा मे कतहु पाछू नहि छी। मजा आबि रहल अछि। होलीक रंग मे ढूइसबाजीक संग!
बच्चन भैया दरिभंगा सँ समाद देलनि अछि। बौआ, जखन गाम अबिहें तऽ बतबिहें…. काल्हि सँ अष्टयाम कीर्तन शुरु भऽ रहल अछि। जेबाक त अछि, मुदा एम्हर छुट्टी बहुत बढि गेला सँ स्योर नहि छी। जँ जाएब तऽ एक पंथ बहुते काज होयत। २६ केँ झंझारपुर साहित्यांगन केर कीर्ति-कुम्भ मे बबुआजी अज्ञात केर स्मृति दिवस मे भाग लेब। साहित्यिक संस्कार सँ मिथिला निर्माण दिन-ब-दिन बनि रहल अछि। मैथिली जिन्दाबाद भऽ रहल अछि। निरपेक्ष तौर पर हम सब विभिन्न रंगक लोक भेलो पर छी एक्के। मानवता अछि सर्वोपरि आ परोपकार अछि सत्य धर्म। जँ जीवन मे छी तऽ किछु करबे करब। चलियो जाएब तऽ केलहा बात लोक मोन पारबे करता। जेना, पंडित सुरेश्वर बाबुक उदाहरण लियौक। १६ मार्च वाचस्पति प्रतिमा अनावरण सह स्मृति समारोह – ठाढी मे अध्यक्षीय संबोधन मे बजलाह…. जँ जियब तऽ आर देखब। मुदा मात्र तेकर तेसरे दिन भने इहलोक सँ परलोक चलि गेलाह। छोड़ि देलनि अपन नश्वर शरीर केँ गाम तुमौल मे धू-धू जरबाक लेल। आब, हुनका सब कियो एम्हर श्रद्धांजलि सुमन आ पंचकठिया अछिया पर दय रहल अछि, मुदा बगलहि केर गाम मे बड़का लाउडस्पीकर पर जोगीरा-सारारारा गायन भऽ रहल अछि। चारूकात लोक गमगीन अछि, मुदा घरहि मे लोक रंगीन अछि। कि करबैक! कतेक लोक – कतेक रंग!!
अस्तु! ई रंग केर कथा मे भैर जीवनक बात समेटल जा सकैत अछि। ओझरा जाएत अछि माथ हमर। अपन भागक कर्म आ अपन रंगक जनतब…. बस यैह अछि कर्तब्य हमर। फेर भेटब। जे जियय से खेलय फागु!
हरिः हरः!!


text:
विकिमिडिया फाउन्डेसन न्यासी समितिद्वारा सन् २०२१ फरबरी १ सँ मार्च १ धरि
सामुदायिक चयन प्रक्रियासभक सम्बन्धमे प्रतिक्रियाक लेल बैठकक आयोजना करि रहल
अछि। विकिमिडिया फाउन्डेसन आ विकिमिडिया अभियान विगत १० बर्षमे लगभग पाँच
गुणासँ वृद्धि भऽ गेल अछि मुदा एकर समिति कऽ संरचना आ प्रक्रियासभ मूल रूपमे
पहिने जका अछि। वर्तमान समितिक संरचनामे अप्पनसभक क्षमता, प्रदर्शन, आ अभियानक
विविधता अनुसार प्रतिनिधित्व अभाव एकटा समस्याक रूपमे रहल अछि। प्रत्यक्ष
निर्वाचनक कारण अग्रणी भाषा समुदाय कऽ उम्मेदवारसभक पक्ष लैत आएल अछि आओर
ओकरसभक सीप आ अनुभवद्वारा समिति सदस्यक रूपमे सेवा देनाए कतेक सान्दर्भिक भऽ
सकैत अछि या समितिक विशिष्ट उत्तरदायित्वसभ निर्वाह करवाक क्षमतामे योगदान
पहुँचा रहल अछि। तथ्यसभ देखला पर वर्तमान प्रक्रियासभ उत्तर अमेरिका आ पश्चिम
युरोपक स्वयंसेवकसभक पक्ष लेनए अछि। वास्तवमे एखन धरि, दक्षिण एसियासँ
इतिहासमे एक गोटे सदस्य मात्र समितिमे स्थान बनाबऽमे सफल भऽ सकल अछि।
आबऽ वला महिनामे हमसभ तीन सामुदायिक सिटसभ नवीकरण करऽ जा रहल छी आ नबका सिटमे
तीन टा आओर समुदायिक सदस्यसभ नियुक्त करवाक अछि। ई प्रतिक्रियात्मक बैठक
मे हमसभ सभ कियो मिल हमसभ अभियानकेँ कोना प्रतिनिधित्व
करवाक अछि आ अनुभव, सीप, आओर विश्वासक साथ अन्तरदृष्टिसहित तयार भेल
उम्मेदवारसभ चुनाव करवाक प्रारूप रेखा तयार कऽ सकैत छी? एकर विषयमे प्रस्तावित
विचारसभ उपर छलफल करऽ लेल आ हमसभ अप्पन विचारसभ साझा करऽ लेल, प्रतिक्रिया
देबऽ कऽ लेल आओर प्रक्रियामे योगदान देबऽकऽ लेल सामुदायिक वार्तालाप केनाए
उत्तम होएत अछि। एहि विषयमे वार्तालाप करऽ लेल हमसभ एहि मार्च १३ केँ साँझ ८
बजे सँ ९ बजेधरि बैठक आयोजित भऽ रहल अछि। बैठक कऽ सूत्र निम्नलिखित अछि:
https://meet.google.com/ugf-xyyk-ifi
नेपालसँ सम्बन्धित भाषासभमे योगदान पहुँचा रहल सम्पूर्ण भाषाक विकिपिडियन आ
विकिमिडियनकेर ई बैठकमे अप्पन विचार राखऽकऽ लेल स्वागत कएल जाएत अछि।
धन्यवाद


text:
जल जमाव पर विशेष – आप बहने को तैयार रहें, क्योंकि हम नहीं बह सकते, दरभंगा के लोगों के लिए नालियों की अपील।
कुमुद सिंह / वरूण कुमार
दरभंगा। नाला रे मोर कतए गेलैं, कतए गेलैं तो किदहुं भलैं…. विद्यापति क उगना स कनिको कम प्रेम दरभंगा शहर कए अपन नाला स नहि अछि। ताहि खारित आइ इ शहर गली-गली नाला कए तकबा लेल भटकी रहल अछि। अपन नाला संरचना लेल विख्यात दरभंगा एहनो दिन देखत शायद नाला संरचना तैयार करनिहार सपनो मे नहि सोचने हेताह। मुदा इ सच अछि जे दरभंगा मे नाला हेरा गेल। नगर निगम, जिला प्रशासन आ आम आदमी तक शहर स गायब होइत नाला कए तकबाक प्रयास नहि केलक। स्थिति इ भ गेल अछि जे बीच बाट स नाला गायब होइत गेल।
दरभंगाक नाला संरचना अपना आप मे एकटा धरोहर जेका अछि। 1934 मे भूकंपक बाद जखन दरभंगा आ लहेरियासराय नामक दूटा टाउनशिप बसेबाक जिम्मेदारी अंग्रेज वास्तुकार कए देल गेल त हुनका लग सबस पैघ चुनौती शहरक नाला संरचना छल। दरअसल दरभंगा शहर बगल स बहैत बागमती क तल स नीचा छल जाहि कारण स शहरक जल नदी मे नहि जा सकैत छल। एहन मे वास्तुविद कोलोनेल टेम्पले शहर क नाला संरचना एहन तैयार केलथि जाहि स शहरक जल पूर्व दिस बहैत नदी मे चल जाइत छल। टेम्पले क कागजी सपना कए विख्यात ठेकेदार एमएम ब्राउन जमीन पर उतरलाह। पूरा शहर कए तीन मुख्य नाला स बांधल गेल, जेकरा 40टा छोट पैघ नाला क संजाल स सजाउल गेल छल। वार्ड पार्षद प्रदीप गुप्ता क कहब अछि जे आइ तीनू मुख्य नाला आ संपर्क नाला क सफाई संपूर्ण रूप स नहि भ सकल अछि। कईटा नाला क पता सेहो निगम लग नहि अछि। दरभंगा मे कईटा नाला कए पोखरि स जोडल गेल छल, मुदा आइ जखन पोखरि गायब अछि आ आहि ठाम मोहल्ला बसि चुकल अछि त नाला कतए जायत, ओ अपन बाट तकबा लेल बाट पर पसरैत रहैत अछि। दरभंगा मे सबस पैघ समस्या नालाक बहाव अछि एकरा सुचारू रखबा लेल निगम लग संसाधनक अभाव त अछि, मुदा शहर मे नालाक प्रति उदासीनता सेहो कम नहि अछि।
जानकारक मानि त 1972 तक एहि संरचना स कोनो छेडछाड नहि कैल गेल छल। 1972 मे शहरक फैलाव शुरू भेल आ नाला संरचना ध्वस्त होइत गेल। सबस पहिने लक्ष्मीसागर मोहल्ला मे इ सामने आयल। एहि मोहल्ला मे सबस पहिने जल जमाव सन समस्या उत्पन्न भेल। जेकर बाद 1975 मे दरभंगा टाउनशिप पहिल बेर बाढि मे डूबल। 1975 क बाढिक बाद एकर निराकरण क बदला मे नाला संरचना कए आओर बिगाडबाक काज भेल। नालाक अतिक्रमण तेजी स प्रारंभ भेल। नालाक गहराई सेहो कम होइत गेल। कईटा भूमिगत नाला जाम भ गेल त कईटा बिला गेल। कहबा लेल त 1982 स एखन धरि केवल नाला संरचना पर कईटा योजना तैयार भेल आ टका खर्च भेल, मुदा ओ नाला संरचना कए मजबूत करबाक बदला मे सरचना कए अप्रासंगिक बना देलक। जेकर परिणाम रहल जे 1987 मे शहर पूर्णत: डूबि गेल। ओहि ऐतिहासिक बाढि बाद हालात सुधरबाक उम्मीद जगल, मुदा सरकार क उदासीनता आ राज दरभंगा क पैघ पैमाना पर जमीन बेचबाक कारण शहर क ढांचा मे गौरव करबा लेल किछु नहि बचल। एक दिस नालाक अतिक्रमण भ चुकल छल त दोसर दिस राज दरभंगा सेहो पैघ पैमाना पर नाला कए नाली बना दूनू कात क जमीन लोक कए बेच देलक। एहि काल खंड मे पैघ पैमाना पर पोखरि बेचल गेल आ ओकरा भरि कए मोहल्ला तैयार भेल। नगर निगम सेहो पाछु नहि रहल मुख्य डाक घर क सामने उत्तरी मुख्य नाला पर रिक्शा पडाव बना देलक। परिणाम भेल किछु वर्षा क उपरांत शहर क सडक नदी बनि जाइत अछि। आयकर चौराहा हुए या दोनार चौराहा कोनो एहन जगह नहि बचल जे जल जमाव स बचल हुए। मिर्जापुर स गुजरल मध्य मुख्य नाला हुए या बेता स गुजरल दक्षिण मुख्य नाला कोनो नाला अपन पुरान स्वरूप मे नहि अछि। 40 फुट चौडा नाला आइ कतहु कतहु त तीन फुट चौडा नाली बनि चुकल अछि। लोक नाला क जमीन पर मकान बना चुकल छथि। मुदा प्रशासन ओकरा हटेबाक पहल करबाक हिम्मत नहि जुटा सकल अछि। प्रशासनक हाल इ अछि जे जखन जखन अतिक्रमण हटाओ अभियान चलैत अछि, कोनो पदाधिकारी या कोनो पत्रकारक मकान पर आबि ओ अभियान ठहरी जाइत अछि। वार्ड पार्षद अर्चना कुमारी क कहब अछि जे ओ नाला क उगाही आ अतिक्रमण मुक्त करबा लेल निगम आ प्रशासन लग कई बेर गुहार क चुकल छथि। ओ नक्शा क अनुरूप नाला क उगाही करबाक गप करैत दुख व्यक्त करैत छथि जे नक्शा मे जे नाला आइधरि 40 फुट अछि ओ कतहु 20 त कतहु 15 फुट तक अतिक्रमण क लेल गेल अछि। अर्चना कुमारी क कहब अछि जे प्रशासन आ निगम नाला पर स अतिक्रमण हटेबाक हिम्मत नहि जुटा पाबि रहल अछि। किछु एहने गप पूर्व वार्ड पार्षद गगन झा सेहो कहैत छथि। श्री झा क त एतबा धरि कहब अछि जे नाला पर स अतिक्रमण हटेबाक अभियान चलेलाक बाद किछु लोक हुनका पर मुकदमा तक करि देलक आ निगम हुनक संग नहि देलक। गगन कहैत छथि जे सबस बेसी भूमिगत नाला हुनकर वार्ड मे छल, मुदा आइ ओहि मे स अधिकतर समाप्त भ चुकल अछि। केतबा साल स ओकर उगाही नहि भेल अछि एकर जानकारी तक ककरो लग नहि अछि। शहरक जल शहर मे घुमैत रहि जाइत अछि। शहर स जल निकासी लेल जे टूटा पंप हाउस छल ओ आब दरभंगाक आन धरोहर जेकां खंडहर भ चुकल अछि। प्रशासनक उपेक्षा आ नगर निगमक उदासी क कारण 50 साल पहिने बनल पंप हाउस पूर्णत: जर्जर भ चुकल अछि। शहरक विस्तार क कारण आब ओ शहरक बाहरी छोड पर सेहो नहि रहल, बल्कि आब त ओ शहरक मध्य मे आबि चुकल अछि। एहन मे शहरक जल कए बाहर करबा लेल 2004 क बाढि क बाद 2005 मे मुख्यमंत्री नीतीश कुमार घोषणा केलथि जे शहर कए दूटा नव पंप हाउस देल जाएत। मुदा आइ धरि ओकरा लेल प्रशासन आ निगम जगह तक नहि ताकि सकल अछि। पूर्व उपमहापौर प्रबोध कुमार सिन्हा क कहब अछि जे 1982 स आइ धरि केवल नाला लेल कईटा योजना बनल आ किछु पर टका सेहो निर्गत भेल। काज सामने नहि आयल किया त काज टुकडा टुकडा मे भेल। एक संग काज नहि भेल ताहि लेल परिणाम सेहो सकारात्मक नहि रहल। श्री सिन्हा कहैत छथि जे वर्तमान परिस्थिति मे जल जमाव स शहर कए बचेबाक कोनो उम्मीद नहि देखा रहल अछि। नगर निगम क वर्तमान क्षमता आ कर्मचारी क अभाव कए देखैत इ दावा कैल जा सकैत अछि जे दरभंगा क समस्या क निराकरण असंभव अछि।
शहरक नाला कए सफाई नगर निगम लेल बहुत साल पहिने असंभव भ चुकल छल, किया त जाहि रूप मे शहर विस्तार भेल ओहि अनुरूप निगमक कर्मचारी नहि बढल। एक लाख जनसंख्या लेल बनल चीज कए 10 लाख जनसंख्या भेला पर कोना सुचारू राखल जा सकैत अछि। दरभंगा क महापौर गौरी पासवानक कहब अछि जे निगम अपन स्तर स एहि समस्या स निपटबा लेल हर संभव प्रयास क रहल अछि। नालाक उगाही लेल निविदा देल गेल अछि। किछु नाला लेल एकर प्रक्रिया खत्म भ चुकल अछि आ किछु लेल चलि रहल अछि। श्री पासवान कहला जे अतिक्रमण एकटा पैघ समस्या अछि आ एकरा लेल जिला प्रशासन स गप कैल जा रहल अछि। श्री पासवान कहला जे शहर कए जल जमाव स मुक्त राखब हुनक प्राथमिकता अछि आ निगम मे कर्मचारी क अभाव कए देखैत निगम नालाक सफाई करबाक जिम्मा निजी कंपनी एटूजेड कए देलक अछि। मुदा दोसर दिस एहि कंपनी क दिक्कत इ अछि जे एकरा नालाक कोनो नक्शा उपलब्ध नहि कराउल गेल अछि। नालाक अतिक्रमण हटेबाक एहि कंपनीक गुहार प्रशासन आ निगम नहि सुनि रहल अछि। परिणाम अछि जे टूकडा टूकडा मे नाला क कतहु कतहु सफाई भ रहल अछि मुदा जल क बहाव अवरुद्ध छल आ अवरुद्ध अछि। नालाक सफाई क अंदाजा एहि स लगाउल जा सकैत अछि जे मुख्य नाला तक कई साल स सफाईक बाट ताकि रहल अछि। मुख्य नालाक कईटा हिस्सा एहन अछि जेकर सफाई 20 साल स बेसी समय स नहि भेल अछि। जाहि नाला मे डूबि कए बच्चा क मौत भ जाइत छल ओहि नाला पर आइ पुल बनेबाक जरूरत नहि रहल। मुख्य नालाक आउटर तक शहर जल नहि पहुंच पाबि रहल अछि। नाला नहि त चौडा भ रहल अछि आ नहि त गहीर भ रहल अछि, एहन मे इ कहब गलत नहि होएत जे शहर स सब दिन नालाक किछु हिस्सा गायब भ रहल अछि। शहर स नाला हेरा रहल अछि, गायब भ रहल अछि आ लापता होइत नाला लेल कियो चिंतित नहि देखा रहल अछि।
maithili news, mithila news, bihar news, latest bihar news, latest mithila news, latest maithili news, maithili newspaper


text:
tore bauaa chhi hum lyrics in hindi बिपइतक माइर सऽ,बिपइतक माइर सऽ,थौआ छी हम,मै गे कोरा उठा ले तोरे बौआ छी हम,मै गे कोरा उठा ले तोरे बौआ छी हम,बिपइतक माइर सऽ,बिपइतक माइर सऽ,थौआ छी हम,मै गे कोरा उठा ले तोरे बौआ छी हम,मै गे कोरा उठा ले तोरे बौआ छी हम….. दुःख स काटी, […]
Tag: मैथिली भक्ति गीत लिरिक्स
जहिया सऽ हमरा बिसरलैं गे मैया
जहिया सऽ हमरा बिसरलैं गे मैया लीरिक्स जहिया सऽ हमरा बिसरलैं गे मैया,जहिया सऽ हमरा बिसरलैं गे मैया,जिनगी भेलै सुनसान गे,जो गे मैया ई की केलैं,जो गे मैया ई की केलैं,हमरा बना देलैं आन गे,गे मैया गे हमरा बना देलैं आन गे….. जहिना शरीर ई प्राण बिना माँ,तहिना जीवन तोहर बिना माँ,जहिना शरीर ई प्राण […]
एहेन सुंदर मिथिला धाम
एहेन सुंदर मिथिला धाम लीरिक्स एहेन सुंदर मिथिला धाम,एहेन सुंदर मिथिला धाम,दोसर पायब कोन ठाम,दोसर पायब कोन ठाम,दुल्हा-दुल्हिन सीता राम जनकपुर में,दुल्हा-दुल्हिन सीता राम जनकपुर में,एहेन सुंदर मिथिला धाम,एहेन सुंदर मिथिला धाम,दोसर पायब कोन ठाम,दोसर पायब कोन ठाम,दुल्हा-दुल्हिन सीता राम जनकपुर में,दुल्हा-दुल्हिन सीता राम जनकपुर में….. हम ने करबै ककरो आश,हम ने करबै ककरो आश,जखन […]
देखल ने एहन जमाई गे माई – महेशवाणी
देखल ने एहन जमाई गे माई लीरिक्स देखल ने एहन जमाई गे माई,भन भन भृँग भनकय सखि हे सह सह करनि साँप,आगू पाछू भूत भभूत लय कऽ देखि जिय थर-थर काँप,गे माई बाघक छालक पहिरन देखल, लटपट बसहा असबार,एक हाथ डम डम डमरू बजाबय, एक हाथ मनुष कपार,गे माई जटाजूट सिर छाउर लगाओल, गर बीच […]
मूड़न गीत (सम्पूर्ण विधि गीत)
गोसाउनि नोतक गीत :- बट्टा भरि चानन रगड़ल पाने पत्र लिखल हे,ताहि पान नोतब गोसाउनि जे नित पूजि थिकि हे, बट्टा भरि चानन रगड़ल पाने पत्र लिखल हे,ताहि पान नोतब पितर लोक जे निज आशिष देथि हे, बट्टा भरि चानन रगड़ल पाने पत्र लिखल हे,ताहि पान नोतब कुटुम्ब लोक जाहि सँऽ सोहावन लागू हे, बट्टा […]
सबहक सुधि आहाँ लै छी हे अम्बे
सबहक सुधि आहाँ लै छी हे अम्बे लीरिक्स सबहक सुधि आहाँ लै छी हे अम्बे, हमरा कियै बिसरै छी हे,सबहक सुधि आहाँ लै छी हे अम्बे, हमरा कियै बिसरै छी हे,हमरा कियै बिसरै छी हे मैया,हमरा कियै बिसरै छी हे,सबहक सुधि आहाँ लै छी हे अम्बे, हमरा कियै बिसरै छी हे….. आनि गंगाजल पिड़िया निपै […]
सिंह पर एक कमल राजित
सिंह पर एक कमल राजित लीरिक्स सिंह पर एक कमल राजित ताहि ऊपर भगवती,सिंह पर एक कमल राजित ताहि ऊपर भगवती….. शंख गहि गहि चक्र गहि गहि, लोक के माँ पालती,शंख गहि गहि चक्र गहि गहि, लोक के माँ पालती,सिंह पर एक कमल राजित ताहि ऊपर भगवती….. दाँत खट खट जीह लह लह, सोणित दाँत […]
हे भवानी दुःख हरू माँ पुत्र अपन जानि के
हे भवानी दुःख हरू माँ लीरिक्स हे भवानी दुःख हरू माँ पुत्र अपन जानि के,दय रहल छी दुःख भारी बीच भँवर मे आनि के,हे भवानी दुःख हरू माँ पुत्र अपन जानि के….. आबि आशा में पड़ल छी की करू हम कानि के,विश्वमाता छी आहाँ माँ आहाँ से हम मानि के,हे भवानी दुःख हरू माँ पुत्र […]
हम आनंदे रहबै यौ
हम आनंदे रहबै यौ लिरिक्स हम आनंदे रहबै यौ, बम भोला के दरबार,हम आनंदे रहबै यौ, बम भोला के दरबार,हम आनंदे रहबै यौ….. पहिले माँगै छी अन्न धन लक्ष्मी, दोसर माँगै छी पूत,तेसर माँगै छी निर्मल काया, चारिम माँगै छी रूप,हम आनंदे रहबै यौ,हम आनंदे रहबै यौ, बम भोला के दरबार,हम आनंदे रहबै यौ….. कथि […]
बाबा लेने चलियौ हमरो अपन नगरी
बाबा लेने चलियौ हमरो अपन नगरी लिरिक्स बाबा लेने चलियौ, हमरो अपन नगरी,बाबा लेने चलियौ, हमरो अपन नगरी,अपन नगरी यौ कैलाश पुरी,अपन नगरी यौ कैलाश पुरी,बाबा लेने चलियौ, हमरो अपन नगरी,बाबा लेने चलियौ, हमरो अपन नगरी….. पारवती के हम, टहल बजायब,पारवती के हम, टहल बजायब,नित उठि नीर भरब गगरी,यौ भोला, नित उठि नीर भरब गगरी,बाबा […]


text:
तिरहुत के खण्डवला शासन में करमहा अहपुर के योगदान :: सुशांत भास्कर
—————————————————————————
तिरहुत के खण्डवला राजवंश में करमहा कुल के लोकसब महत्वपूर्ण भूमिका निभेने छथि। करमहा कुल में नरपति झा नामक विद्वान भेल छलथि। एहि वंश के महादेव झा के चौधरी के उपाधि हुमायूँ के दरवार में प्रदान कयल गेल छल।साक्षी के माध्यम सँ विवाद के निबटारा कयनाई हिनक मुख्य काज छलनि। महामहोपाध्याय पंडित महेश ठाकुर अहपुर ग्राम निवासी महादेव झा के मित्र छलथि। जखन अकबर के द्वारा हिनका राज्य प्राप्त भेलन्हि त चौधरी महादेव झा के राज्य के सुशासन तथा प्रबन्ध के काज सौपने छलथि।
महामहोपाध्याय महेश ठाकुर के राज्य काल में चौधरी महादेव झा फौजदार के रूप में रहलथि आ अपन पुत्र हरिराम झा के प्रबंधक बनाकय रखलनि। एहिके बाद हरिराम झा महामहोपाध्याय महेश ठाकुर सँ महामहोपाध्याय शुभंकर ठाकुर के काल तक प्रबंधक पद पर 51 वर्ष तक बनल रहलाह।
महामहोपाध्याय पुरुषोत्तम ठाकुर, हरिराम झा के पुत्र प्रद्युम्न झा के राजबल्लभ बनौलथि। प्रद्युम्न झा महामहोपाध्याय महिनाथ ठाकुर तक लगभग 63-64 वर्ष तक राजबल्लभ बनिकय मिथिला राज्य के सेवा करैत रहलथि।
प्रद्युम्न झा के मृत्यु के बाद हिनक पुत्र बलमहि झा के महामहोपाध्याय महिनाथ ठाकुर राजबल्लभ बना देलन्हि आ महामहोपाध्याय राजा राघव सिंह बहादुर के समय 14 वर्षो तक प्रजा के हितचिन्तक के रूप में राजबल्लभ बनल रहलाह।
बलमहि झा के पुत्र बालकृष्ण झा 1111 साल में राघव सिंह के राजा बनलाक बाद 1114 में सेनापति आ राजबल्लभ बनलथि।
बालकृष्ण झा के पुत्र उमानाथ झा आ गोकुलनाथ झा वाल्यवस्था में अपन पराक्रम सँ राजा राघव सिंह के प्रभावित कयलनि आ उमानाथ झा सेनापति बना देल गेलथि।
महामहोपाध्याय राजा राघव सिंह बहादुर सँ महाराज माधव सिंह तक उमानाथ झा अविवाहित रहिकर अपन सेवा दैत रहलाह। राजा माधव सिंह सँ वैचारिक मतभेद भय गेलन्हि आ 84 वर्ष के उम्र में अंतिम समय हरिपुर बख्शी टोल में गुजारते हुए परलोक की यात्रा पर गेलाह , सबसँ छोट भतीजा सनाथ झा (सोले झा) कर्ता पुत्र बनलथि। छोटे भाई बख्शी गोकुल नाथ झा पहले ही परलोक गमन कय चुकल छलथि।
यद्दपि उमानाथ झा अपन भतीजा लोकनिके राज परिवार सँ सम्पर्क हटा लेने हेतु कहने छलथि मुदा पैघ भतीजा धैर्यनाथ झा गुप्त रूप सँ धैर्यनारायन के नाम सँ यदा-कदा दरभंगा जाईत छलाह। धैर्यनाथ झा के परोक्ष होबाक पश्चात हुनक एकमात्र पुत्र बाबूनाथ झा राज दरभंगा के सेवा कयलन्हि । महाराज माधव सिंह के पुत्र महाराज छत्र सिंह के समये में ही बख्शी उमानाथ झा के भतीजे प्राणनाथ झा आ सनाथ झा राजबल्लभ के पद पर आसीन भेलथि। सनाथ झा के चारू पुत्र कन्हाई झा, मोहनलाल झा, भोलानाथ झा, कवीश्वर जयनाथ झा महाराज छत्र सिंह के सेवा में आबि गेलाह।
सनाथ झा के दोसर पुत्र मोहनलाल झा महाराजा रूद्र सिंह के मोसाहेब छलथि।
कन्हाई झा आ मोहनलाल झा के बाद हुनक पुत्रलोकनि के द्वारा महाराज महेश्वर सिंह की सेवा में लागल रहबाक जानकारी भेटैत अछि।
कालांतर में समय बदलय के संग ही हिनक वंशज लोकनि राजदरबार सँ इतर बिभिन्न डयोढ़ी के ओर अपना रुख अख्तियार कयलथि किन्तु निश्छल भाव सँ सतत राजपरिवारों के साथ सम्बद्ध बनल रहलनि।
तस्वीर काल्पनिक अछि